Pirkimo sąlygų 9 priedas

Sutarties projektas su sutarties priedais

------------

**PIRKIMO SUTARTIS**

**NAUJI ŽEMAGRINDŽIAI MAŽOS TALPOS ELEKTRA VAROMI MIESTO TIPO AUTOBUSAI KELEIVIAMS VEŽTI 202\_-\_\_\_-\_\_\_ Nr. 48-C.2026/\_\_\_\_ // \_\_\_\_\_\_\_\_**

Vilnius

**Uždaroji akcinė bendrovė „Vilniaus viešasis transportas“**, pagal Lietuvos Respublikos įstatymus įsteigta ir veikianti įmonė, juridinio asmens kodas 302683277, kurios registruota buveinė yra Žolyno g. 15, LT-10209 Vilnius, Lietuva, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama ..............., veikiančio pagal bendrovės įstatus (toliau – Pirkėjas), ir

*(****Tiekėjas)***, juridinio asmens kodas *(nurodomas kodas)*, kurio registruota buveinė yra *(adresas)*, duomenys apie įmonę kaupiami ir saugomi ................., atstovaujama *(pareigos, vardas, pavardė)*, veikiančio (-ios) pagal *(dokumentas, kurio pagrindu veikia asmuo)* (toliau – Tiekėjas),

*(jei tai ūkio subjektų grupė – atitinkami duomenys apie kiekvieną partnerį)*

toliau kartu šioje viešojo pirkimo–pardavimo sutartyje vadinami „Šalimis“, o kiekvienas atskirai – „Šalimi“,

vadovaujantis tarptautinio viešojo pirkimo *(nurodomas viešojo konkurso pavadinimas)* rezultatais, sudarė šią pirkimo sutartį, toliau vadinama – Pirkimo sutartimi:

**1. BENDROSIOS NUOSTATOS**

1.1 Ši Pirkimo sutartis susideda iš toliau nurodytų dokumentų, kurie apima „Pirkimo sutarties“ sąvoką:

1.1.1. Ši sutartis;

1.1.2. Techninė specifikacija;

1.1.3. Šios sutarties priedai;

1.1.4. Kiti pirkimo dokumentai;

1.1.5. Šios sutarties pakeitimai;

1.1.6. Tiekėjo pasiūlymas.

1.2. Jeigu Pirkimo sutartyje nenurodyta kitaip, Pirkimo sutartyje vartojamos sąvokos atitinka pirkimo dokumentuose ir Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme vartojamas sąvokas. Pirkimo sutarties skyrių pavadinimai naudojami tik nuorodų tikslu ir negali būti naudojami aiškinant Pirkimo sutartį.

1.3. Jeigu Pirkimo sutartyje nenurodyta kitaip, žodžiai, vartojami vienaskaitos forma taip pat reiškia ir daugiskaitą, vienos giminės žodžiai apima ir kitos giminės atitinkamus žodžius, žodžiai reiškiantys asmenis apima ir juridinius, ir fizinius asmenis, o nuoroda į visumą taip pat reiškia ir nuorodą į jos dalį, ir (kiekvienu konkrečiu atveju) atvirkščiai.

1.4. Jeigu Pirkimo sutartyje nurodyta reikšmė skaičiais ir žodžiais skiriasi, vadovaujamasi žodžiu nurodyta reikšme.

1.5. Jeigu Pirkimo sutartyje nenurodyta kitaip, trukmė ir terminai skaičiuojami kalendorinėmis dienomis.

1.6. Jei pateikiamos nuorodos į teisės aktus, turi būti taikomos aktualios teisės aktų redakcijos, jeigu nenurodyta kitaip.

**2. PIRKIMO SUTARTIES DALYKAS**

2.1. Vadovaudamasis šioje Pirkimo sutartyje nustatytomis sąlygomis ir tvarka, Tiekėjas įsipareigoja pagal Pirkėjo pateiktą techninę specifikaciją:

2.1.1. nustatyta tvarka ir terminais pristatyti ir perduoti Pirkėjo pateiktoje techninėje specifikacijoje nurodytus reikalavimus atitinkančius \_\_\_ (.................) *(nurodoma pagal techninės specifikacijos reikalavimus)* naujus žemagrindžius mažos talpos elektra varomus miesto tipo autobusus keleiviams vežti (transporto priemonių kodas M3CE) (toliau – Transporto priemonės, arba autobusai, arba prekės), sumontuoti juose elektroninio bilieto įrangą bei kitus su jos instaliavimu ir paruošimu susijusius darbus, atlikti Pirkėjo nurodytų asmenų mokymus bei kitas, Pirkėjo techninėje specifikacijoje nurodytas, procedūras. Jei Pirkėjas techninėje specifikacijoje nustatytais terminais ir tvarka nepateikia ar pateikia netinkamą Tiekėjui sumontuoti Transporto priemonėse elektroninio bilieto įrangą, Pirkimo sutartyje nustatytas Transporto priemonių pristatymo ir perdavimo Pirkėjui terminas pratęsiamas tiek, kiek elektroninio bilieto įrangos negalima buvo sumontuoti dėl Pirkėjo kaltės. Perkamų autobusų modelis – \_\_\_ *(nurodomas perkamų Transporto priemonių gamintojas, modelis, pavadinimas)*;

2.1.2. teikti autobusų privalomąją techninę priežiūrą techninės priežiūros laikotarpiu. Techninės priežiūros laikotarpis tai laikotarpis, kuris prasideda nuo pirmos Transporto priemonės perdavimo-priėmimo akto pasirašymo dienos ir baigiasi pasibaigus 60 (šešiasdešimties) mėnesių laikotarpiui nuo paskutinės turimos pristatyti Transporto priemonės perdavimo-priėmimo akto pasirašymo dienos (toliau – Techninės priežiūros laikotarpis). Privalomojitechninė priežiūra – tai Transporto priemonės gamintojo reglamente nustatytais laiko tarpais arba pagal Transporto priemonės išdirbio vienetus (ridą) atliekamas technologinių priemonių ir operacijų, kuriomis siekiama palaikyti Transporto priemonės gamintojo nustatytą Transporto priemonės techninę būklę, kompleksas, apimantis visus Transporto priemonės gamintojo reglamente nustatytus serviso darbus, dalių, techninių skysčių ir medžiagų tiekimą, keitimus, sistemų patikrų ir reguliavimo darbus (toliau – Privalomoji techninė priežiūra);

2.1.3. atlikti negarantinį autobusų remontą Techninės priežiūros laikotarpiu. Negarantinis remontas – tai technologinių priemonių ir operacijų, kuriomis siekiama sutaisyti ne dėl Transporto priemonės gamintojo ar Tiekėjo kaltės sugedusią Transporto priemonę, kad jos techninė būklė atitiktų Transporto priemonės gamintojo nustatytą techninę būklę, kompleksas. Negarantinis remontas apima sugedusių ar kitaip sugadintų Transporto priemonių dalių taisymą, tiekimą ir keitimą (toliau – Negarantinis remontas). Tiekėjas taip pat įsipareigoja pagal atskirą Pirkėjo reikalavimą arba autobusų Privalomosios techninės priežiūros metu pakeisti Pirkėjo pateiktuose autobusuose eksploatacines dalis ir medžiagas, t. y. automatiškai susidėvinčias dalis – padangas, LED lemputes, diržus, filtrus ir t. t., ir papildyti jas medžiagomis – tepalais, alyvomis, skysčiais ir t. t., t. y. atlikti Negarantinio remonto eksploatacinius remontus (toliau – Eksploatacinis remontas).

2.2. Į šios Pirkimo sutarties 2.1.1 punkte nurodytus Tiekėjo įsipareigojimus taip pat įeina įsipareigojimas techninės specifikacijos nurodytomis sąlygomis ir terminais atlikti Transporto priemonių garantinį remontą 60 (šešiasdešimties) mėnesių laikotarpiu arba kol autobusas nuvažiuos 205 000 km, priklausomai nuo to, kas įvyks anksčiau, skaičiuojant nuo konkrečios Transporto priemonės perdavimo-priėmimo akto pasirašymo dienos (toliau – Pagrindinių garantijų autobusams laikotarpis). Garantinis remontas – tai technologinių priemonių ir operacijų kompleksas, kuriuo siekiama sutaisyti garantijų laikotarpiu ne dėl Pirkėjo  kaltės ar techninėje specifikacijoje nurodytų Transporto priemonės pažeidimų atvejų, kurių neapima garantinis remontas, sugedusią ar sugadintą Transporto priemonę, pašalinti Transporto priemonės eksploatacijos metu nustatytus techninius, konstrukcinius ar kitokius trūkumus ir neatitikimus Transporto priemonės techninei būklei pagal Transporto priemonės gamintojo nustatytus reikalavimus ar neatitikimus Transporto priemonės  techninei specifikacijai. Garantinis remontas apima Transporto priemonių, jų dalių ar sistemų taisymą, reguliavimą, tiekimą ir (ar) keitimą (toliau – Garantinis remontas). Pasibaigus konkrečios Transporto priemonės Pagrindinių garantijų autobusams laikotarpiui, šiai konkrečiai Transporto priemonei lieka galioti techninės specifikacijos 50 punkte nurodytos garantijos (nurodytus laikotarpius).

2.3. Vadovaudamasis šioje Pirkimo sutartyje nustatytomis sąlygomis ir tvarka, Pirkėjas įsipareigoja priimti techninės specifikacijos reikalavimus atitinkančias tinkamas (kokybiškas) Transporto priemones bei Pirkimo sutarties 2.1.2 – 2.1.3 punktuose nurodytų tinkamai (kokybiškai) suteiktų darbų bei Garantinio remonto rezultatus ir sumokėti Tiekėjui Pirkimo sutartyje numatytomis sąlygomis ir terminais.

**3. PIRKIMO SUTARTIES KAINODARA**

**3A. Pirkimo sutarties kainodaros bendrosios sąlygos**

3.1. Pirkimo sutartyje yra pasirinktas šis kainos apskaičiavimo būdas: Pirkimo sutarties 2.1.1 punkte taikoma fiksuotos kainos, Pirkimo sutarties 2.1.2 punkte nurodytų Privalomosiostechninės priežiūros darbų bei atsarginių dalių, eksploatacinių medžiagų ir t. t. – fiksuotų įkainių su peržiūra, Pirkimo sutarties 2.1.3 punkte nurodytų Negarantinio remonto, įskaitant Eksploatacinį remontą, – vykdymo išlaidų atlyginimo, kuris susideda iš Tiekėjo pasiūlyme nurodytos remonto darbų 1 (vienos) darbo valandos įkainio, kuriam bus taikomas fiksuoto įkainio su peržiūra kainos apskaičiavimo būdas, autobusų pagrindinių atsarginių dalių bei eksploatacinių medžiagų, nurodytų Tiekėjo pasiūlyme, kainų (įkainių), kurioms (kuriems) bus taikomas fiksuoto įkainio su peržiūra kainos apskaičiavimo būdas, ir Techninės priežiūros laikotarpiu Tiekėjo faktiškai patiriamų kitų išlaidų atsarginėms dalims ir medžiagoms, skirtoms autobusų Negarantiniams remontams.

3.2. Pradinė Pirkimo sutarties vertė (taip, kaip apibrėžta Pirkimo sutarties sudarymo metu galiojančioje Kainodaros taisyklių nustatymo metodikoje, patvirtintoje Viešųjų pirkimų tarnybos prie Lietuvos Respublikos Vyriausybės direktoriaus įsakymu) yra .................................................................... ([*įrašyti sumą žodžiais*]) eurų su PVM. Pradinė Pirkimo sutarties vertė be PVM yra ...................... ([*įrašyti sumą žodžiais*]) eurų, 21 proc. PVM yra ...................... ([*įrašyti sumą žodžiais*]) eurų.

3.3. Pirkimo sutarties 2.1.1 punkte nurodytų Transporto priemonių vieneto (1 vnt.) ir viso kiekio kainos:

|  |  |  |  |
| --- | --- | --- | --- |
| Transporto priemonė  (gamintojas, modelis pavadinimas) | Transporto priemonių kiekis (vnt.) | Vienos Transporto priemonės (1 vnt.) kaina  Eur be PVM | Visų Transporto  priemonių kaina  Eur be PVM |
|  |  |  |  |
| **Visų** \_\_ (.................) **Transporto priemonių kaina Eur be PVM** | *\_\_\_\_\_\_\_\_\_\_\_\_\_\_\_\_\_\_ (nurodoma skaičiais ir žodžiais)* | | |
| **PVM (\_\_ procentas)** | *\_\_\_\_\_\_\_\_\_\_\_\_\_\_\_\_\_\_ (nurodoma skaičiais ir žodžiais)* | | |
| **Visų** \_\_ (.................) **Transporto priemonių kaina Eur su \_\_ procento PVM** | *\_\_\_\_\_\_\_\_\_\_\_\_\_\_\_\_\_\_ (nurodoma skaičiais ir žodžiais)* | | |

3.4. Į Pirkimo sutarties 3.3 punkte nurodytą Transporto priemonių kainą įskaičiuoti visi Tiekėjo mokami mokesčiai ir išlaidos, Transporto priemonių, jų pristatymo ir perdavimo Pirkėjui kaštai, įskaitant Transporto priemonių privalomosios techninės apžiūros Lietuvos Respublikoje atliekančioje įmonėje išlaidas (mokesčius už privalomosios techninės apžiūros atlikimą) bei Transporto priemonių Pirkėjo vardu įregistravimo Lietuvos Respublikoje transporto priemonių registravimo paslaugas teikiančioje VĮ „Regitra“ išlaidas, Transporto priemonių muito ir jų draudimo kaštai bei visi kiti galimi nurodyti ir nenurodyti su Transporto priemonių pristatymu ir perdavimu Pirkėjui susiję Tiekėjo kaštai, ir visa galima Tiekėjo rizika, susijusi su rinkos kainų svyravimais, ir visos kitos Tiekėjo išlaidos, apimančios viską, ko reikia visiškam ir tinkamam Pirkimo sutarties vykdymui, taip pat visi ir bet kokie mokesčiai, kuriuos Tiekėjas, pristatydamas ir parduodamas Transporto priemones, privalo mokėti, įskaitant 21 proc. PVM, jei Tiekėjui PVM taikomas. Į Transporto priemonių kainą įskaičiuotas jų Garantinis remontas suteiktų garantijų laikotarpiais, nurodytais techninės specifikacijos 50 punkte, visų Garantinio remonto darbams naudojamų atsarginių dalių ir eksploatacinių medžiagų įsigijimo kainos, jų pristatymo išlaidos, darbų kaina bei visos kitos galimos nurodytos ir nenurodytos su tuo susijusios išlaidos ir mokesčiai.

3.5. Maksimali Pirkimo sutarties 2.1.2 punkte nurodytos Privalomosios techninės priežiūros ir 2.1.3 punkte nurodyto Negarantinio remonto darbų bendra kaina be PVM, yra ...................... ([įrašyti sumą žodžiais]) eurų, 21 proc. PVM yra ...................... ([įrašyti sumą žodžiais]) eurų, kaina su PVM yra ............... ([įrašyti sumą žodžiais]).

3.6. Pirkimo sutarties 2.1.2 punkte nurodytos Privalomosios techninės priežiūros įkainiai, pagal kuriuos bus mokama už faktiškai suteiktą Pirkimo sutarties 2.1.2 punkte nurodytą Privalomąją techninę priežiūrą nurodyti Pirkimo sutarties 3 ir 4 prieduose. Pirkimo sutarties 2.1.2 punkte nurodytos Privalomosios techninės priežiūros darbų kaina priklausys nuo faktiškai nupirktų Pirkimo sutarties 2.1.2 punkte nurodytų darbų apimčių (įskaitant reikiamas atsargines dalis ir medžiagas), reikalingų Pirkimo sutarčiai tinkamai įvykdyti, tačiau negalės viršyti maksimalios kainos, nurodytos Pirkimo sutarties 3.5 punkte. Transporto priemonių Privalomosios techninės priežiūros atlikimui Techninės priežiūros laikotarpiu Pirkimo sutarties 3 priede pateiktas atsarginių dalių ir eksploatacinių medžiagų kiekių bei priežiūros darbų kiekių ir operacijų skaičių, reikiamų vienos Transporto priemonės privalomai techninei priežiūrai, sąrašas yra baigtinis. Papildomų išlaidų, nenurodytų Pirkimo sutarties 3 priede per Techninės priežiūros laikotarpį, atlikdamas Transporto priemonių Privalomąją techninę priežiūrą, Pirkėjas patirti negali. Privalomoji techninė priežiūra vykdoma Pirkimo sutarties, techninės specifikacijos ir Tiekėjo pasiūlyme nustatyta tvarka ir periodiškumu.

3.7. Pirkimo sutarties 2.1.3 punkte nurodyto Negarantinio remonto įkainiai, pagal kuriuos bus mokama už faktiškai suteiktą Pirkimo sutarties 2.1.3 punkte nurodytą Negarantinį remontą, nurodyti Pirkimo sutarties 4 priede. Pirkimo sutarties 2.1.3 punkte nurodyto Negarantinio remonto darbų kaina priklausys nuo faktiškai nupirktų Pirkimo sutarties 2.1.3 punkte nurodyto Negarantinio remonto darbų apimčių (įskaitant reikiamas atsargines dalis ir medžiagas, kurių įkainiai nurodyti Pirkimo sutarties 4 priede), reikalingų Pirkimo sutarčiai tinkamai įvykdyti, tačiau negalės viršyti maksimalios kainos, nurodytos Pirkimo sutarties 3.5 punkte.

3.8. Negarantinio remonto, įskaitant Eksploatacinį remontą, darbams reikalingomis atsarginėmis dalimis ir kitomis eksploatacinėmis medžiagomis pagal faktinį poreikį pasirūpina Tiekėjas. Negarantinio remonto, įskaitant Eksploatacinio remontą, darbų laiko normos neturi viršyti Transporto priemonių gamintojo ir (ar) autorizuoto transporto priemonių serviso tokiems darbams atlikti numatytų laiko normų. Tuo atveju, jeigu Negarantinio remonto, įskaitant Eksploatacinį remontą, metu atliekami darbai, kurių laiko normos nurodytos Pirkimo sutarties 4 priede arba keičiamos dalys ar naudojamos eksploatacinės medžiagos, kurių įkainiai nurodyti Pirkimo sutarties 4 priede ir Tiekėjo pasiūlyme, Tiekėjas privalo vadovautis Pirkimo sutartyje nurodytomis laiko normomis, keičiamų dalių ar naudojamų eksploatacinių medžiagų įkainiais. Tuo atveju, jeigu šiame Pirkimo sutarties punkte nurodytos dalys bei eksploatacinės medžiagos nėra nurodytos Pirkimo sutarties 4 priede, Negarantiniams remontams, įskaitant Eksploatacinį remontą, Techninės priežiūros laikotarpiu naudojamos atsarginės dalys ir kitos eksploatacinės medžiagos turi būti parduodamos nedidesnėmis nei Negarantiniam remontui reikiamų atsarginių dalių, eksploatacinių medžiagų ir agregatų užsakymo dieną Tiekėjo ar autorizuoto Transporto priemonių serviso prekybos vietose, kainų kataloguose ar interneto svetainėse nurodytomis galiojančiomis šių atsarginių dalių, eksploatacinių medžiagų ir agregatų kainomis, pritaikius nemažesnę nei 20 (dvidešimties) procentų nuolaidą arba, jei tokie įkainiai nėra skelbiami, Tiekėjo nurodytomis, tačiau konkurencingomis ir rinkos kainą atitinkančiomis kainomis, o Pirkėjui paprašius, per Šalių sutartą terminą pateikti atsarginių dalių, eksploatacinių medžiagų ir agregatų kainas pagrindžiančius dokumentus.

3.9. Į autobusų Privalomajai techninei priežiūrai, Negarantiniams remontams, įskaitant Eksploatacinius remontus, reikiamų atsarginių dalių ir eksploatacinių medžiagų kainas (įkainius) be PVM, atsižvelgiant į Pirkimo sutarties 3B skyriuje numatytus autobusų Privalomajai techninei priežiūrai, Negarantiniams remontams, įskaitant Eksploatacinius remontus, reikiamų atsarginių dalių ir eksploatacinių medžiagų kainų (įkainių) be PVM perskaičiavimus (pakeitimus), yra įskaičiuotos visų autobusų Privalomajai techninei priežiūrai, Negarantiniams remontams, įskaitant Eksploatacinius remontus, naudojamų atsarginių dalių ir eksploatacinių medžiagų Tiekėjo įsigijimo ar gamybos sąnaudos, jų transportavimo, krovimo ir iškrovimo, saugojimo, muitų ir kitų su tuo susijusių mokesčių, pristatymo į autobusų remonto vietą Tiekėjo išlaidos, taip pat ir visi mokesčiai, išskyrus PVM, jei Tiekėjui taikomas PVM, ir visos kitos nurodytos ir nenurodytos Tiekėjo išlaidos, taip pat bet kokia galima Tiekėjo rizika, susijusi su rinkos kainų svyravimais, bei visos ir bet kokios kitos Tiekėjo išlaidos, apimančios viską, ko reikia visiškam ir tinkamam Pirkimo sutarties vykdymui, kurias Tiekėjas gali patirti įsigydamas ir į autobusų remonto vietą pristatydamas autobusų reikiamas atsargines dalis ir eksploatacines medžiagas.

3.10. Į Tiekėjo darbų įkainį be PVM, atsižvelgiant į Pirkimo sutarties 3B skyriuje numatytus Tiekėjo darbų įkainių be PVM perskaičiavimus (pakeitimus), yra įskaičiuotos visų Privalomosios techninės priežiūros darbų, Negarantinių remontų darbų ir Eksploatacinių remontų darbų organizavimo ir vykdymo sąnaudos, išlaidos darbus atliekančių darbuotojų darbo užmokesčiui ir su tuo susijusiems Tiekėjo mokamiems mokesčiams, ir visos kitos su šių darbų atlikimu susijusios nurodytos ir nenurodytos galimos Tiekėjo išlaidos, taip pat bet kokia galima Tiekėjo rizika, susijusi su rinkos kainų svyravimais, bei visos ir bet kokios kitos Tiekėjo išlaidos, apimančios viską, ko reikia visiškam ir tinkamam Pirkimo sutarties vykdymui, taip pat ir visi mokesčiai, išskyrus PVM, jei Tiekėjui taikomas PVM, kuriuos Tiekėjas, atlikdamas autobusų Privalomąją techninę priežiūrą, Negarantinius remontus ir Eksploatacinius remontus, privalo mokėti.

**3B. Kainų (įkainių) perskaičiavimas (pakeitimas)**

3.11. Dėl pasikeitusių mokesčių Pirkimo sutarties 3.3 punkte nurodytos kainos ir Tiekėjo pasiūlyme nurodytos atsarginių dalių bei eksploatacinių medžiagų ir darbų valandos įkainiai perskaičiuojami tokia tvarka:

3.11.1. mokestis, kuriam pasikeitus atliekamas perskaičiavimas: pridėtinės vertės mokestis (PVM). Pasikeitus kitiems mokesčiams, Pirkimo sutarties 3.3 punkte nurodyta kaina ir Tiekėjo pasiūlyme nurodytos atsarginių dalių bei eksploatacinių medžiagų ir darbų valandos įkainiai neperskaičiuojami;

3.11.2. perskaičiavimas atliekamas, įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas mokesčio tarifas;

3.11.3. perskaičiavimo formulė: pasikeitus PVM tarifo dydžiui, Pirkimo sutarties 3.3 punkte nurodyta kaina ir Tiekėjo pasiūlyme nurodytos atsarginių dalių bei eksploatacinių medžiagų ir darbų valandos įkainiuose esantis PVM tarifas perskaičiuojamas neįvykdytai Pirkimo sutarties daliai ir nepristatytoms prekėms bei neatliktiems darbams keičiamas (mažinamas ar didinamas) pagal Lietuvos Respublikos teisės aktus;

3.11.4. Dėl pasikeitusių mokesčių Pirkimo sutarties 3.3 punkte nurodyta kaina ir Tiekėjo pasiūlyme nurodytos atsarginių dalių bei eksploatacinių medžiagų ir darbų valandos įkainiai dėl pasikeitusių mokesčių pakeitimas įforminamas papildomu Šalių susitarimu;

3.11.5. perskaičiuoti Pirkimo sutarties 3.3 punkte nurodyta kaina ir Tiekėjo pasiūlyme nurodytos atsarginių dalių bei eksploatacinių medžiagų ir darbų valandos įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatymo, kuriuo keičiamas šio mokesčio tarifas, nurodytos tarifo įsigaliojimo dienos.

3.12. Vadovaujantis Pirkimo sutarties sudarymo metu galiojančia Kainodaros taisyklių nustatymo metodika, patvirtinta Viešųjų pirkimų tarnybos prie Lietuvos Respublikos Vyriausybės direktoriaus įsakymu, nustatomas Pirkimo sutarties 2.1.2 – 2.1.3 punktuose nurodytų Privalomos techninės priežiūros ir Negarantinio remonto, įskaitant Eksploatacinį remontą, kainos koregavimas pagal bendrą kainų lygio kitimą. Pirkimo sutarties 3.3 punkte nurodyta kaina pagal bendrą kainų lygio kitimą nebus koreguojama.

3.13. Jei pagal šios Pirkimo sutarties 3.13.6. punkto „k“ reikšmės apskaičiavimo formulę kainų pokytis viršija 5 (penkis) procentus, suinteresuotos Šalies prašymu Pirkimo sutarties 2.1.2 – 2.1.3 punktuose nurodytų Privalomos techninės priežiūros ir Negarantinio remonto, įskaitant Eksploatacinį remontą, atsarginių dalių bei eksploatacinių medžiagų ir darbų valandos įkainiai perskaičiuojamos tokia tvarka:

3.13.1. Pirkimo sutarties vykdymo laikotarpiu Pirkimo sutarties 2.1.2 – 2.1.3 punktuose nurodytų Privalomos techninės priežiūros ir Negarantinio remonto, įskaitant Eksploatacinį remontą atsarginių dalių bei eksploatacinių medžiagų ir darbų valandos įkainiai pagal bendrą kainų lygio kitimą perskaičiuojami (didinami arba mažinami) neanksčiau kaip po 12 (dvylikos) mėnesių nuo Pirkimo sutarties įsigaliojimo dienos (jeigu peržiūra jau buvo atlikta – nuo susitarimo dėl paskutinio perskaičiavimo pagal šį Pirkimo sutarties punktą įsigaliojimo dienos).

3.13.2. Pirkimo sutarties įkainiai peržiūrimi tik tai Pirkimo sutarties daliai, kuri nėra išpirkta, t. y., atsarginėms dalims bei eksploatacinėms medžiagoms ir darbams, kurie nėra priimti ir apmokėti. Vėlesnė Pirkimo sutarties įkainių peržiūra negali apimti laikotarpio, už kurį jau buvo atlikta peržiūra.

3.13.3. Įkainiai nėra perskaičiuojami dėl kainų lygio kilimo (negali būti didinami), jeigu dėl Tiekėjo kaltės vėluojama vykdyti įsipareigojimus pagal Pirkimo sutartį.

3.13.4. Atlikdamos Pirkimo sutarties atsarginių dalių bei eksploatacinių medžiagų įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis (duomenų šaltinis – <http://www.stat.gov.lt>,). Atlikdamos Pirkimo sutarties darbų valandos įkainių peržiūrą Šalys vadovaujasi Valstybės duomenų agentūros ekonominės veiklos klasifikatoriaus (G) skiltyje – ekonominės veiklos rūšis „Didmeninė ir mažmeninė prekyba; variklinių transporto priemonių ir motociklų remontas“ – skelbiamos vienos dirbtos valandos darbo užmokesčio indeksas (valandinis bruto) (<https://osp.stat.gov.lt/statistiniu-rodikliu-analize?hash=1d3bcfde-9fd2-4769-a7ac-7918247859c6#/>), taikomos darbų valandos įkainiui.

3.13.5. Šalys privalo susitarime nurodyti indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotus Pirkimo sutarties įkainius. Pradinės Pirkimo sutarties vertė neperskaičiuojama.

3.13.6. Nauji atsarginių dalių bei eksploatacinių medžiagų ir darbų valandos įkainiai apskaičiuojami pagal žemiau pateiktą formulę:

, kur a –įkainis (Eur be PVM)) (jei peržiūra jau buvo atlikta, tai po paskutinio perskaičiavimo)

a1 – perskaičiuotas (pakeistas) įkainis (Eur be PVM)

k – pagal vartotojų kainų indeksą (pasirenkamas bendras „Vartojimo prekių ir paslaugų“ indeksas), vadovaujantis Valstybės duomenų agentūros (duomenų šaltinis – <http://www.stat.gov.lt>, apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%), taikomas atsarginių dalių bei eksploatacinių medžiagų įkainiui ir Valstybės duomenų agentūros ekonominės veiklos klasifikatoriaus (G) skiltyje – ekonominės veiklos rūšis „Didmeninė ir mažmeninė prekyba; variklinių transporto priemonių ir motociklų remontas“ – skelbiamos vienos dirbtos valandos darbo užmokesčio indeksas (valandinis bruto) (https://osp.stat.gov.lt/statistiniu-rodikliu-analize?hash=1d3bcfde-9fd2-4769-a7ac-7918247859c6#/), taikomos darbų valandos įkainiui.

„k“ reikšmė skaičiuojama pagal formulę

, (proc.) kur

Indnaujausias – kreipimosi dėl įkainių peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas (pasirenkamas bendras „Vartojimo prekių ir paslaugų“ indeksas), taikomas atsarginių dalių bei eksploatacinių medžiagų įkainiui, ir Valstybės duomenų agentūros ekonominės veiklos klasifikatoriaus (G) skiltyje – ekonominės veiklos rūšis „Didmeninė ir mažmeninė prekyba; variklinių transporto priemonių ir motociklų remontas“ – skelbiamos vienos dirbtos valandos darbo užmokesčio indeksas (valandinis bruto) (https://osp.stat.gov.lt/statistiniu-rodikliu-analize?hash=1d3bcfde-9fd2-4769-a7ac-7918247859c6#/), taikomos darbų valandos įkainiui.

Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas bendras „Vartojimo prekių ir paslaugų“ indeksas), taikomas atsarginių dalių bei eksploatacinių medžiagų įkainiui, ir Valstybės duomenų agentūros ekonominės veiklos klasifikatoriaus (G) skiltyje – ekonominės veiklos rūšis „Didmeninė ir mažmeninė prekyba; variklinių transporto priemonių ir motociklų remontas“ – skelbiamos vienos dirbtos valandos darbo užmokesčio indeksas (valandinis bruto) (https://osp.stat.gov.lt/statistiniu-rodikliu-analize?hash=1d3bcfde-9fd2-4769-a7ac-7918247859c6#/), taikomos darbų valandos įkainiui. Pirmojo perskaičiavimo atveju laikotarpio pradžia (mėnuo) yra Pirkimo sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

3.13.7. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **dviejų** skaitmenų po kablelio.

3.14. Šalis, siekianti Pirkimo sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Pirkimo sutarties pavadinimą, numerį, datą, prašomus keisti įkainius, indekso reikšmes su nuorodomis į oficialius šaltinių duomenis.

**4. TRANSPORTO PRIEMONIŲ PRISTATYMAS, PERDAVIMAS IR PRIĖMIMAS**

4.1. Nuo Pirkimo sutarties sudarymo dienos, šios dienos neskaičiuojant, Tiekėjas įsipareigoja Transporto priemones pristatyti ir perduoti Pirkėjui šiais terminais ir sąlygomis:

4.1.1. Visas....................... ([*įrašyti autobusų skaičių žodžiais*]) Transporto priemones pristatyti ir perduoti Pirkėjui neilgiau nei per ...................... ([*įrašyti skaičių žodžiais*]) savaites (.....................([*įrašyti skaičių žodžiais*]) kalendorines dienas);

4.1.2. Transporto priemonių partijas ([*įrašyti Transporto priemonių partijų skaičių, jei taikoma*]) pristatyti ir perduoti Pirkėjui neilgiau nei per *(nurodoma kiekvienai partijai atskirai)*: ...................... ([*įrašyti skaičių žodžiais*]) savaites (......................([*įrašyti skaičių žodžiais*]) kalendorines dienas).

4.2. Transporto priemonių pristatymo terminų pratęsimai nenumatyti.

4.3. Transporto priemonių pristatymo ir perdavimo terminas apima įskaitant, bet neapsiribojant, Transporto priemonių pristatymą į Transporto priemonių pristatymo vietą, autobusų išbandymus, paleidimą, Transporto priemonių apžiūrą ir jų atitikties techninės specifikacijos reikalavimams įvertinimą, Transporto priemonių privalomąją techninę apžiūrą Lietuvos Respublikoje atliekančioje įmonėje, elektroninio bilieto įrangos sumontavimą, instaliavimą bei kitus su jos veikimu susijusius darbus, Transporto priemonių SDK išankstinį gavimą (jei taikoma), Transporto priemonių Pirkėjo ar jo nurodyto asmens vardu įregistravimą Pirkėjo ar jo nurodyto asmens nuosavybėn Lietuvos Respublikoje transporto priemonių registravimo paslaugas teikiančioje VĮ „Regitra“, Transporto priemonių perdavimą Pirkėjui ir Transporto priemonių perdavimo-priėmimo aktų pasirašymą, duomenų ir informacijos, įrankių ir įrangos perdavimą, kitus su Transporto priemonių pristatymu susijusius Tiekėjo veiksmus, kurių Pirkėjas gali pagrįstai iš Tiekėjo pareikalauti.

4.4. Transporto priemonės turi būti pristatytos ir Pirkėjui perduotos Pirkėjo nurodytu adresu. Tiksli pristatymo vieta suderinama pristatymo laiko derinimo metu pagal 4.6 punkto reikalavimus. Pirkėjas jokių išlaidų dėl Transporto priemonių pristatymo ir perdavimo Pirkėjui patirti negali.

4.5. Tiekėjas privalo užtikrinti tokią pristatomų Transporto priemonių komplektaciją ir techninę specifikaciją, kad Transporto priemonės jų perdavimo Pirkėjui metu atitiktų techninės specifikacijos ir Tiekėjo pasiūlymo reikalavimus bei visus privalomus standartus bei saugaus eismo ir aplinkosaugos reikalavimus.

4.6. Pristatydamas Transporto priemones, Tiekėjas privalo pateikti deklaraciją, patvirtinančią, kad Transporto priemonių kokybė ir komplektacija atitinka šioje Pirkimo sutartyje nustatytus reikalavimus, bei garantuoti, kad Transporto priemonių pristatymo metu nėra jokių paslėptų Transporto priemonių trūkumų. Apie Transporto priemonių pristatymą Tiekėjas informuoja iš anksto, ne vėliau kaip prieš 10 (dešimt) darbo dienų.

4.7. Tiekėjas, įvykdęs visus Pirkimo sutartimi prisiimtus įsipareigojimus, susijusius su Transporto priemonių pristatymu (įskaitant, bet neapsiribojant, Transporto priemonių SDK išankstinį gavimą (jei taikoma)), turi kreiptis į Pirkėją dėl Transporto priemonės (-ių) perdavimo.

4.8. Transporto priemonės perdavimo-priėmimo metu Pirkėjas privalo patikrinti perduodamas Transporto priemones ir Transporto priemonių patikros akte (Pirkimo sutarties 5 priedas) patvirtinti, kad pristatytos Transporto priemonės atitinka keliamus reikalavimus arba nurodyti visus Transporto priemonės ar atskirų jos dalių defektus ar trūkumus, neatitiktis techninėje specifikacijoje nustatytiems techniniams arba kokybės reikalavimams, kuriuos jis nustato. Pirkėjas įsipareigoja per 1 (vieną) darbo dieną įvertinti nemažiau nei 3 (tris) Tiekėjo pateiktas Transporto priemones.

4.9. Pirkėjas turi teisę atsisakyti pasirašyti tokios Transporto priemonės perdavimo-priėmimo aktą, kurios Transporto priemonių patikros akte buvo nurodyti Transporto priemonės ar atskirų jos dalių defektai ar trūkumai, neatitiktys techninėje specifikacijoje nustatytiems techniniams arba kokybės reikalavimams ir grąžinti Tiekėjui šalinti nurodytus trūkumus ar neatitikimus.

4.10. Transporto priemonės patikros akte nurodytus Transporto priemonės defektus ar trūkumus, ar neatitiktis techninėje specifikacijoje nustatytiems techniniams arba kokybės reikalavimams Tiekėjas turi pašalinti per įmanomai trumpiausią protingą Šalių sutartą terminą ir pakartotinai pateikti Pirkėjui patikrai taip, kad Transporto priemonė Pirkimo sutartyje numatytomis sąlygomis būtų perduota Pirkėjui iki numatytos galutinės Transporto priemonių pristatymo datos.

4.11. Pristatytos Transporto priemonės patikros metu Transporto priemonės defektų, trūkumų, neatitikčių techninėje specifikacijoje nustatytiems techniniams arba kokybės reikalavimams nenustačius, Pirkėjas neilgiau nei per 2 (dvi) darbo dienas pasirašo Transporto priemonės patikros aktą, patvirtindamas, kad pristatyta Transporto priemonė atitinka jai pirkimo sąlygose ir techninėje specifikacijoje keltus reikalavimus.

4.12. Pirkėjui patvirtinus, kad pristatyta Transporto priemonė atitinka jai keltus reikalavimus (pasirašius Transporto priemonės patikros aktą), ir apdraudus ją transporto priemonių valdytojų civilinės atsakomybės privalomuoju draudimu, Tiekėjas per įmanomai trumpiausią laiką, bet nevėliau kaip per 3 (tris) darbo dienas savo jėgomis ir lėšomis užregistruoja Transporto priemonę Lietuvos Respublikos teisės aktų nustatyta tvarka, t. y. pateikia Transporto priemonę Lietuvos Respublikoje techninę apžiūrą atliekančiai įmonei ir Pirkėjo vardu įregistruoja Lietuvos Respublikoje transporto priemonių registravimo paslaugas teikiančioje VĮ „Regitra“. Pirkėjas išduoda visus reikalingus įgaliojimus/patvirtinimus/sutikimus Transporto priemonių registracijai Pirkėjo / ar jo iš anksto nurodyto asmens vardu, jei tokie reikalingi. Pirkėjas papildomų išlaidų priimant ir perduodant Transporto priemones patirti negali.

4.13. Transporto priemonių nuosavybės teisė Pirkėjui / ar jo iš anksto nurodytam asmeniui laikoma perleista nuo Transporto priemonių registracijos VĮ „Regitra“ momento ir atskirai nuosavybės perdavimas nėra patvirtinamas.

4.14. Tiekėjas, įregistravęs Transporto priemonę Pirkėjo / ar jo iš anksto nurodyto asmens vardu, parengia Transporto priemonės perdavimo-priėmimo aktą (Pirkimo sutarties 6 priedas) ir teikia Pirkėjui pasirašyti.

4.15. Šalims pasirašius Transporto priemonės perdavimo-priėmimo aktą, laikoma, kad Transporto priemonės atsitiktinio žuvimo ar sugadinimo rizika perėjo Pirkėjo / ar jo iš anksto nurodytam asmeniui. Nuo Transporto priemonės perdavimo-priėmimo akto pasirašymo momento Transporto priemonė yra laikoma perduota Pirkėjui. Iki Transporto priemonės perdavimo-priėmimo akto pasirašymo momento visa atsakomybė dėl Transporto priemonės atsitiktinio žuvimo ar sugadinimo tenka Tiekėjui.

**5. TRANSPORTO PRIEMONIŲ PRIVALOMOJI TECHNINĖ PRIEŽIŪRA, GARANTINIS REMONTAS IR NEGARANTINIS REMONTAS**

5.1. Transporto priemonių Privalomoji techninė priežiūra, Garantinis remontas ir Negarantinis remontas, įskaitant Eksploatacinį remontą, vykdomas remiantis šios Pirkimo sutarties ir techninės specifikacijos reikalavimais bei Tiekėjo pasiūlyme nustatytomis sąlygomis.

5.2. Privalomoji techninė priežiūra turi būti vykdoma Pirkėjo gamybinėse patalpose [*įrašyti tikslų adresą pagal techninės specifikacijos reikalavimus*] techninėje specifikacijoje nustatyta tvarka ir reikalavimais.

5.3. Tiekėjas įsipareigoja per visą Techninės priežiūros laikotarpį Transporto priemonių ir jų atskirų agregatų, įvairių sistemų, važiuoklės, kėbulo ir kitų gedimų bei pažeidimų Garantinio ir Negarantinio remonto, įskaitant Eksploatacinį remontą, darbus atlikti Pirkėjo gamybinėse patalpose [*įrašyti tikslų adresą pagal techninės specifikacijos reikalavimus*] arba Tiekėjo nurodytoje (-ose) serviso (-ų) vietoje (-ose) pagal techninės specifikacijos reikalavimus, kuri (-ios) yra adresu [*įrašyti tikslų (-ius) adresą (-us) pagal Tiekėjo pasiūlymą*]

5.4. Atliekant Garantinį ir Negarantinį remontą, įskaitant Eksploatacinį remontą, visais atvejais Tiekėjas prisiima visą atsakomybę už nurodytus darbus bei jų rezultatą ir yra laikomas nurodytų darbų vykdytoju (t. y. juos atliekančiu asmeniu).

5.5. Tiekėjui atliekant Privalomąją techninę priežiūrą, Garantinį ir Negarantinį remontą, įskaitant Eksploatacinį remontą, Transporto priemonėms galioja joms suteiktos ir papildomos garantijos, nurodytos techninėje specifikacijoje.

5.6. Privalomosios techninės priežiūros, Garantinio ir Negarantinio remonto, įskaitant Eksploatacinį remontą, atlikimo metu Tiekėjas Pirkėjui atsako už Transporto priemonių sugedimą ar sunaikinimą.

**6. ATSISKAITYMO TVARKA**

***6.A. Bendroji atsiskaitymo tvarka***

6.1. Pirkėjas įsipareigoja pagal pateiktus atsiskaitymo dokumentus apmokėti Tiekėjui Pirkimo sutartyje nustatyta tvarka ir terminais.

6.2. Pirkimo sutarties 3.3 punkte nurodytą Transporto priemonių kainą ar jos dalį, kuri lygi perduotų Transporto priemonių skaičiaus ir vieneto kainos sandaugai kai Transporto priemonės pristatomos partijomis, Pirkėjas pagal Tiekėjo pateiktą sąskaitą Tiekėjui sumokės per 60 (šešiasdešimt) kalendorinių dienų nuo Transporto priemonių (Transporto priemonių partijų, jei Transporto priemonės pristatomos partijomis) perdavimo-priėmimo aktų pasirašymo dienos, šios dienos neskaičiuojant.

6.3. Tiekėjui pageidaujant, Pirkimo sutarties 3.3 punkte nurodytos kainos mokėjimui gali būti taikoma pradinė įmoka (avansas) remiantis žemiau nurodytomis sąlygomis:

6.3.1. Tiekėjui pageidaujant ir pateikus raštišką prašymą, kuriame nurodytas konkretus prašomos pradinės įmokos (avanso) dydis, Pirkėjas sumoka pradinę įmoką (avansą). Pradinės įmokos (avanso) dydis negali viršyti 15 (penkiolika) procentų visų \_\_ (.................) Transporto priemonių kainos be PVM. Tiekėjas, pageidaujantis, kad būtų sumokėta pradinė įmoka (avansas), turi užtikrinti pradinės įmokos (avanso) grąžinimą iki paskutinio autobuso perdavimo-priėmimo akto pasirašymo, t. y. per 15 (penkiolika) darbo dienų nuo Pirkimo sutarties įsigaliojimo dienos, šios dienos neskaičiuojant, pateikti Pirkėjui pradinės įmokos grąžinimo užtikrinimą – banko garantijos originalą, kaip nurodyta Pirkimo sutartyje.

6.3.2. Tiekėjui užtikrinus pradinės įmokos grąžinimą (Tiekėjui pateikus Pirkėjui pradinės įmokos grąžinimo užtikrinimą – banko garantijos originalą), Pirkėjas per 60 (šešiasdešimt) kalendorinių dienų sumoka Tiekėjui pradinę įmoką (avansą).

6.3.3 Likusią Transporto priemonių kainos dalį Pirkėjas pagal Tiekėjo pateiktą sąskaitą Tiekėjui sumokės per 60 (šešiasdešimt) kalendorinių dienų nuo Transporto priemonių perdavimo-priėmimo aktų pasirašymo dienos, šios dienos neskaičiuojant, pagal Tiekėjo pateiktą (-as) sąskaitą (-as), proporcingai pristatytų Transporto priemonių skaičiui. Pagal šį Pirkimo sutarties punktą Pirkėjo atliekamas mokėjimas yra mažinamas pradinės įmokos (avanso) sumos daliai, proporcingai kiekvienai Transporto priemonei.

6.4. Pirkėjas už Transporto priemonių Privalomajai techninei priežiūrai reikiamas atsargines dalis ir eksploatacines medžiagas ir darbus Tiekėjui sumoka per 60 (šešiasdešimt) kalendorinių dienų nuo sąskaitų faktūrų, paruoštų pagal priėmimo – perdavimo aktus, gavimo dienos, šios dienos neskaičiuojant.

6.5. Pirkėjas už Transporto priemonių Negarantiniams remontams, įskaitant Eksploatacinius remontus, panaudotas atsargines dalis ir eksploatacines medžiagas ir darbus Techninės priežiūros laikotarpiu taip pat už savarankiškai atliktų kasdienės autobusų techninės priežiūros darbų metu panaudotas eksploatacines dalis ir medžiagas, Tiekėjui sumoka per 60 (šešiasdešimt) kalendorinių dienų nuo sąskaitų faktūrų, paruoštų pagal Tiekėjo patiektų atsarginių dalių ir eksploatacinių medžiagų ir atliktų darbų perdavimo – priėmimo aktus, gavimo dienos, šios dienos neskaičiuojant.

6.6. Vykdant sutartį Tiekėjas PVM sąskaitas faktūras, sąskaitas faktūras, kreditinius ir debetinius dokumentus turi teikti tik naudojantis sistemos SABIS priemonėmis. Tiekėjui pateikus šiame Pirkimo sutarties punkte nurodytus dokumentus kitais būdais ar priemonėmis, išskyrus Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 34 straipsnio 12 dalyje nurodytais atvejais, laikoma, kad dokumentas Pirkėjui nepateiktas.

6.7. Jeigu Tiekėjo pateikta PVM sąskaita faktūra, sąskaita faktūra, kreditinis ar debetinis dokumentas neatitinka Pirkimo sutartyje nurodytų reikalavimų arba jame yra klaidų, Pirkėjas tokį dokumentą grąžina Tiekėjui. Šiuo atveju laikoma, kad Pirkėjas neturi jokių prievolių, kylančių iš ar susijusių su Tiekėjo pateiktu dokumentu.

6.8. Pirkėjas su Tiekėju atsiskaito mokėjimo pavedimais į Tiekėjo nurodytą sąskaitą banke:

Sąskaitos Nr. *(nurodyti sąskaitos numerį);*

*(nurodyti banko pavadinimą)* bankas;

Banko kodas *(nurodyti banko kodą).*

6.9. Pirkėjas turi teisę be atskiro išankstinio Tiekėjo įspėjimo sulaikyti ir (ar) išskaičiuoti iš Tiekėjui pagal šią Pirkimo sutartį mokėtinų sumų visas ir bet kokias nuostolių kompensavimo ir (ar) netesybų (delspinigių, baudų) sumas Tiekėjo mokėtinas Pirkėjui, taip pat negrąžintą pradinę įmoką (avansą) arba jo dalį. Apie atliktą įskaitymą Pirkėjas raštu informuoja Tiekėją.

6.10. Tais atvejais, kai vėluoja finansavimas iš biudžeto, mokėjimai gali būti atidedami vėlavimo laikotarpiui, bet visais atvejai turi būti atlikti nevėliau kaip per 120 (vieną šimtą dvidešimt) kalendorinių dienų nuo PVM sąskaitos faktūros iš Tiekėjo gavimo dienos. Vėluojant finansavimui iš biudžeto, Pirkėjas delspinigių už vėlavimą iki 120 (vieno šimto dvidešimtos) kalendorinės dienos (įskaitytinai) Tiekėjui nemoka.

6.11. Pirkėjas turi teisę raštu pranešęs Tiekėjui sustabdyti Tiekėjui pagal Pirkimo sutartį priklausančius mokėjimus, jeigu Tiekėjas nevykdo arba netinkamai vykdo Pirkimo sutartimi prisiimtus įsipareigojimus, susijusius su sutartinių įsipareigojimu užtikrinimu, kol šie įsipareigojimai bus tinkamai įvykdyti.

***6.B. Tiesioginio atsiskaitymo su subtiekėjais sąlygos ir kitos susijusios subtiekėjų pasitelkimo sąlygos***

6.13. Autobusus Pirkėjui privalo pateikti, perduoti ir parduoti ir autobusams garantijas suteikti pats Tiekėjas, o jeigu pasiūlymą pateikė tiekėjų grupė – tos grupės partneris.

6.14. Autobusų Privalomąją techninę priežiūrą bei Garantinius ir Negarantinius remontus privalo atlikti pats pasiūlymą pateikęs Tiekėjas, o jeigu pasiūlymą pateikė tiekėjų grupė – tos grupės partneris, arba šiems įsipareigojimams atlikti Tiekėjo pasitelkti kiti ūkio subjektai arba subtiekėjai. Tokiu atveju Tiekėjo pasitelkiamas kitas ūkio subjektas arba subtiekėjas turi būti autobusų gamintojo įgaliotas/autorizuotas atlikti Tiekėjo parduotų autobusų Privalomąją techninę priežiūrą bei Garantinius ir Negarantinius remontus.  Tuo atveju, jeigu šio Pirkimo sutarties punkto nustatyta tvarka Tiekėjas pasitelkia kitą ūkio subjektą arba subtiekėją, atitinkantį šiame Pirkimo sutarties punkte nurodytas sąlygas, dėl ūkio subjekto arba subtiekėjo atliekamų darbų bei jų derinimo Pirkėjas turi teisę tartis bei derinti darbų atlikimo tvarką ir kitas sąlygas tiesiogiai su Tiekėjo šių darbų atlikimui pasitelktu ūkio subjektu arba subtiekėju.

6.15. Subtiekėjams pageidaujant, Pirkėjas su jais atsiskaitys tiesiogiai. Pirkėjas numato tiesioginio atsiskaitymo galimybę su Pirkimo sutartyje nurodytais subtiekėjais tokiomis sąlygomis ir tvarka:

6.15.1.  sudarius Pirkimo sutartį, Tiekėjas ne vėliau negu Pirkimo sutartis pradedama vykdyti, įsipareigoja Pirkėjui raštu pateikti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie minėtos informacijos pasikeitimus beinaujų subtiekėjų pasitelkimą visu Pirkimo sutarties vykdymo metu;

6.15.2.  Pirkėjas ne vėliau kaip per 3 (tris) darbo dienas nuo Pirkimo sutarties 6.15.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;

6.15.3.  subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Tiekėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Pirkimo sutartyje ir subtiekimo sutartyje nustatytus reikalavimus;

6.15.4.  tiesioginio atsiskaitymo su subtiekėjais galimybė ar tiesioginis darbų atlikimo tvarkos ir kitų sąlygų derinimas nekeičia Tiekėjo atsakomybės dėl Pirkimo sutarties tinkamo vykdymo, t. y. Tiekėjas yra atsakingas Pirkėjui už subtiekėjo atliktą autobusų Privalomąją techninę priežiūrą bei Garantinius ir Negarantinius remontus.

**7. ŠALIŲ TEISĖS IR PAREIGOS**

7.1. Tiekėjas įsipareigoja:

7.1.1. tinkamai vykdyti Pirkimo sutartį, Pirkimo sutartyje nustatytu terminu ir sąlygomis pristatyti Transporto priemones į Pirkimo sutartyje nurodytą vietą ir Pirkimo sutartyje nustatyta tvarka perduoti Pirkėjui, atlikti kitus įsipareigojimus, numatytus Pirkimo sutartyje ir techninėje specifikacijoje;

7.1.2. prisiimti Transporto priemonių žuvimo ar sugedimo riziką iki Transporto priemonių perdavimo–priėmimo akto pasirašymo momento;

7.1.3. atlikti pristatytų Transporto priemonių Privalomąją techninę priežiūrą, Garantinį ir Negarantinį remontus vadovaudamasis Pirkimo sutartyje, techninėje specifikacijoje ir Tiekėjo pasiūlyme nurodytomis sąlygomis ir tvarka;

7.1.4. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Tiekėjas garantuoja Pirkėjui ar trečiajai šaliai nuostolių atlyginimą, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai. Tiekėjas įsipareigoja savo sąskaita apsaugoti ir apginti Pirkėją nuo bet kokių ieškinių, reikalavimų, nuostolių ar žalos, kylančios iš bet kokio Tiekėjo veiksmo ar neveikimo vykdant Pirkimo sutartį, įskaitant ir bet kokius bet kokių teisinių nuostatų pažeidimus, arba trečiosios šalies teisių į patentus, prekinius ženklus ir kitas intelektinės bei pramoninės nuosavybės formas pažeidimus;

7.1.5. užtikrinti iš Pirkėjo Pirkimo sutarties vykdymo metu gautos ir su Pirkimo sutarties vykdymu susijusios informacijos konfidencialumą ir apsaugą. Pirkimo sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Pirkimo sutarčiai vykdyti reikalingus dokumentus;

7.1.6. kartu su Transporto priemonėmis pateikti Pirkėjui visą būtiną techninėje specifikacijoje nurodytą dokumentaciją, įskaitant Transporto priemonių naudojimo ir priežiūros instrukcijas, bei konsultuoti Pirkėją kitais Transporto priemonių eksploatavimo klausimais;

7.1.7. užtikrinti, kad visu Sutarties galiojimo laikotarpiu autobusai atitiks Jungtinių Tautų Europos ekonominės komisijos (JT EEK) taisyklių Nr. 155 ir Nr. 156 reikalavimus, bei visu Sutarties galiojimo laikotarpiu įsipareigoja turėti galiojančias kibernetinio saugumo valdymo sistemos atitikties sertifikato (JT EEK taisyklė Nr. 155) ir programinės įrangos atnaujinimo valdymo sistemos atitikties sertifikato (JT EEK taisyklė Nr. 156) kopijas;

7.1.8. nenaudoti Pirkėjo prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;

7.1.9. nedelsiant raštu informuoti (įspėti) Pirkėją apie aplinkybes, kurios trukdo tinkamai ir laiku vykdyti Pirkimo sutartį, ir nevėliau kaip per 5 (penkias) darbo dienas nuo aplinkybių atsiradimo pateikti dokumentus, pagrindžiančius Tiekėjo nurodytas aplinkybes;

7.1.10. visą Pirkimo sutarties vykdymo laikotarpį nedelsiant, bet nevėliau nei per 5 (penkias) darbo dienas nuo Pirkėjo paklausimo gavimo dienos raštu Pirkėjui pateikti atsakymus į klausimus, susijusius su Pirkimo sutarties įgyvendinimu. Pirkėjui sutikus, šiame papunktyje nurodytas terminas Šalių susitarimu gali būti pratęstas;

7.1.11. susipažinti ir santykiuose su Pirkėju ir Pirkimo sutarties vykdymui pasitelkiamomis trečiosiomis šalimis laikytis Pirkėjo valdybos sprendimu patvirtintoje Darnumo politikoje (toliau – Politika) įtvirtintų nuolatinio veiklos tobulinimo ir darnios veiklos principų bei atsižvelgti į Politikoje įtvirtintas jų įgyvendinimo gaires. Susipažinti su Politika ir/ar jos pakeitimais galima adresu [Veiklos politikos - UAB „Vilniaus viešasis transportas” (vilniausviesasistransportas.lt)](https://www.vilniausviesasistransportas.lt/veiklos-politikos/). Teikėjas privalo užtikrinti, kad šio punkto reikalavimų laikytųsi tiek Teikėjas, tiek ir jo Pirkimo sutarties vykdymui pasitelkiamų trečiųjų asmenų darbuotojai, valdymo ir priežiūros organų nariai bei kiti atstovai;

7.1.12. atlikti Transporto priemonių Garantinius remontus ir pasibaigus konkrečios Transporto priemonės Pirkimo sutarties 2.2 punkte nurodytam Pagrindinių garantijų autobusams laikotarpiui pagal techninės specifikacijos 50 punkte nurodytas likusias galioti garantijas (nurodytus laikotarpius);

7.1.13. tinkamai vykdyti kitus įsipareigojimus, numatytus Pirkimo sutartyje ir Lietuvos Respublikoje galiojančiuose teisės aktuose.

7.2. Tiekėjas sutinka ir įsipareigoja, kad Pirkimo sutartyje numatytų Tiekėjo įsipareigojimų galimas vykdymo kaštų padidėjimas, įvertinant, kad Pirkimo sutartyje numatytos kainų (įkainių) perskaičiavimo (pakeitimo) sąlygos ir tvarka, nesuteikia jam teisės pakeisti Transporto priemonių kokybės ir apimties, ar šiuo pagrindu sustabdyti Pirkimo sutarties vykdymą, ar atsisakyti Pirkimo sutarties, keisti pasiūlymo kainos sudedamąsias dalis, atsisakyti pasiūlymo kainos sudedamųjų dalių arba papildyti pasiūlymo kainą naujomis dalimis. Tiekėjas prisiima riziką už Pirkimo sutartyje numatytų Tiekėjo įsipareigojimų vykdymo kaštų padidėjimą.

7.3. Tiekėjas atsako už tai, kad visą Pirkimo sutarties vykdymo laikotarpį Tiekėjas būtų kompetentingas, patikimas ir pajėgus (įskaitant ūkio subjektų, kurių pajėgumais remiasi Tiekėjas, pajėgumus) įvykdyti Pirkimo sutarties reikalavimus:

7.3.1.  turėtų teisę verstis ta veikla, kuri yra reikalinga Pirkimo sutarčiai įvykdyti;

7.3.2.  atitiktų tiekėjų kvalifikacijai pirkimo dokumentuose nustatytus Pirkimo sutarties tinkamam vykdymui būtinus reikalavimus bei neturėtų pirkimo dokumentuose nustatytų pašalinimo pagrindų;

7.3.3.  laikytųsi Tiekėjo pasiūlyme nurodytų įsipareigojimų, įskaitant, bet neapsiribojant – atitiktų pirkimo dokumentuose nustatytus kokybinių kriterijų reikšmes ir parametrus;

7.3.4.  užtikrintų nustatytų kokybės vadybos sistemos ir (arba) aplinkos apsaugos vadybos sistemos standartų taikymą ir turėtų tą patvirtinančius dokumentus;

7.3.5. atitiktų nacionalinio saugumo interesus bei kilmės reikalavimus.

7.4. Tuo atveju, kai Tiekėjas yra jungtinės veiklos partneriai, jie Pirkėjui už Pirkimo sutarties vykdymą atsako solidariai. Jeigu Tiekėjas remiasi ūkio subjektų pajėgumais, siekdamas atitikti finansinio ir ekonominio pajėgumo reikalavimus, Tiekėjas su tokiais ūkio subjektais už Pirkimo sutarties vykdymą atsako solidariai (jeigu to buvo reikalaujama pirkimo dokumentuose).

7.5. Tiekėjas taip pat atsako už tai, kad Tiekėjas, Pirkimo sutartį tiesiogiai vykdantys subtiekėjai ir specialistai atitiktų jiems įstatymų bei kitų teisės aktų ir (arba) pirkimo dokumentų nustatytus kvalifikacijos ir kitus reikalavimus bei turėtų teisę verstis ta veikla, kuriai jie pasitelkiami.

7.6. Tiekėjas įsipareigoja suteikti teisę Pirkėjui arba jo pasitelktoms ir įgaliotoms trečiosioms šalims vykdyti patikrinimus ir / arba auditą pagal šios sutarties 7.10 punktą bei suteikti pagalbą vykdant numatytus patikrinimus.

7.7. Tiekėjas turi suteikti patikrinimo vykdytojui galimybę susipažinti su visa informacija ir dokumentais, įskaitant informaciją ir dokumentus elektroniniu formatu, kurios reikalauja vizito vietoje patikrinimą atliekantys įgalioti asmenys ir kuri yra susijusi su Pirkimo sutarties įgyvendinimu, taip pat leidžia įgaliotiems asmenims susipažinti su konfidencialia informacija ir dokumentais, susijusiais su Pirkimo sutarties vykdymu.

7.8. Tiekėjas įsipareigoja, kad tokias pat sąlygas, numatytas šio Pirkimo sutarties 7.6 - 7.7 punktuose, užtikrins ir jo pasitelkti Pirkimo sutarties vykdymui subrangovai.

7.9. Pirkėjas įsipareigoja:

7.9.1. sudaryti Tiekėjui techninėje specifikacijoje nurodyta apimtimi ir tvarka sąlygas vykdyti Pirkimo sutartį;

7.9.2. nedelsiant per protingą terminą pašalinti Tiekėjo raštu nurodytas aplinkybes, kurios trukdo tinkamai vykdyti Pirkimo sutartį, jei jos priklauso nuo Pirkėjo valios;

7.9.3 tinkamai vykdyti Pirkimo sutartyje ir techninėje specifikacijoje nurodytus įsipareigojimus.

7.10. Pirkėjas turi teisę:

7.10.1. tikrinti ir (arba) audituoti Tiekėją, kad būtų užtikrintas Pirkimo sutarties sąlygų laikymasis, įskaitant tikrinimą ir (arba) auditą:

a) bet kurio sutartinio įsipareigojimo vykdymo; ir/arba

b) bet kokių dokumentų, įskaitant visus prekių gamybos, paslaugų teikimo, darbo užmokesčio dokumentus, Tiekėjo sąskaitas ir (arba) kitus įrašus, naudojamus vykdant Pirkimo sutartį. Informacija, pateikta ir surinkta per patikrinimus ir (ar) auditus, laikoma konfidencialia. Pirkėjas užtikrina, kad bet kuri įgaliota trečioji šalis, įskaitant Pirkėjo finansuotojus, laikytųsi tų pačių konfidencialumo įsipareigojimų;

7.10.2. Pirkėjas turi teisę atlikti apsilankymus vietoje. Pateikdamas raštišką pranešimą prieš penkias (5) darbo dienas, tačiau tuo pačiu pasilikdamas teisę iš anksto nepranešęs apsilankyti vietoje, Pirkėjas (jo įgalioti darbuotojai arba jo įgaliotos trečiosios šalies atstovai) gali atlikti apsilankymus prekių gamybos/remontų vietose ir patalpose, kuriose vykdoma ar buvo vykdoma pagal Pirkimo sutartį įgyvendinama veikla. Informacija, pateikta ir surinkta per apsilankymus vietoje, laikoma konfidencialia. Pirkėjas užtikrina, kad bet kuri įgaliota trečioji šalis laikytųsi tų pačių konfidencialumo įsipareigojimų.

7.11. Pirkėjas yra atsakingas už savo arba Pirkėjo įgaliotos trečiosios šalies išlaidas, patirtas atliekant patikrinimus ar auditą, nebent tokio audito metu paaiškėja, kad Tiekėjas nesilaiko šios Pirkimo sutarties sąlygų. Tokiu atveju Tiekėjas turi atlyginti visas išlaidas, susijusias su Pirkėjo patirtomis išlaidomis atliekant patikrinimus ir (ar) auditus.

**8. PRADINĖS ĮMOKOS GRĄŽINIMO IR PIRKIMO SUTARTIES ĮVYKDYMO UŽTIKRINIMAI**

8.1. Pirkėjas reikalauja, kad Tiekėjui paprašius sumokėti pradinę įmoką, kaip nurodyta Pirkimo sutarties 6A skyriuje, visa Pirkėjo Tiekėjui sumokama ši Pirkimo sutarties kainos dalis – Transporto priemonių kainos dalis (pradinė įmoka (avansas) – būtų užtikrinta pradinės įmokos (avanso) grąžinimo užtikrinimu, pateikiant banko garantiją, kuri turi galioti netrumpiau nei 150 (vieną šimtą penkiasdešimt) kalendorinių dienų nuo Pirkimo sutartyje nurodyto Transporto priemonių pristatymo ir perdavimo termino pabaigos *(Šis ir kiti su avansinio mokėjimo garantija susiję punktai taikomi, jei Tiekėjas prašo sumokėti pirkimo sąlygose numatytą pradinę įmoką (avansą)).* Tiekėjas, perdavęs nemažiau kaip 20 (dvidešimt) procentų visų Transporto priemonių skaičiaus, turi teisę sumažinti garantijos sumą proporcingai perduotų Transporto priemonių skaičiui.

8.2. Tiekėjas, paprašęs sumokėti pradinę įmoką (avansą), per 15 (penkiolika) darbo dienų nuo Pirkimo sutarties įsigaliojimo dienos, šios dienos neskaičiuojant, privalo Pirkėjui pateikti deramai įformintą, atitinkančią Pirkimo sutarties ir Lietuvos Respublikos teisės aktų reikalavimus, ir Pirkėjui priimtinos formos banko besąlygišką ir neatšaukiamą pradinės įmokos (avanso) grąžinimo užtikrinimo garantiją. Pradinės įmokos (avanso) grąžinimo užtikrinimo garantijos dalykas yra pradinės įmokos (avanso) grąžinimo užtikrinimas Tiekėjui tinkamai neįvykdžius savo įsipareigojimų grąžinti pradinę įmoką (avansą) arba jo dalį esant vienai iš šių sąlygų: (i) Tiekėjas 61 (šešiasdešimt pirmąją) kalendorinę dieną nuo Pirkimo sutarties 4.1.1 punkte nurodyto visų Transporto priemonių pristatymo ir perdavimo termino pabaigos nėra Pirkėjui perdavęs nei vienos Transporto priemonės ir per 5 (penkias) darbo dienas nuo šiame Pirkimo sutarties punkte nurodyto termino pabaigos negrąžina pradinės įmokos (avanso) už nepristatytas transporto priemones; (ii) Tiekėjas 121 (vienas šimtas dvidešimt pirmąją) kalendorinę dieną nuo Pirkimo sutarties 4.1.1 punkte nurodyto visų Transporto priemonių pristatymo ir perdavimo termino pabaigos nėra Pirkėjui perdavęs bent vienos Transporto priemonės ir per 5 (penkias) darbo dienas nuo šiame Pirkimo sutarties punkte nurodyto termino pabaigos negrąžina pradinės įmokos (avanso) ar jo dalies už nepristatytas transporto priemones; (iii) Pirkimo sutartis nutraukiama remiantis vienu iš Pirkimo sutarties 15.2 punkte nustatytų pagrindų (bent kuriuo iš jų) ir per 5 (penkias) darbo dienas nuo Pirkimo sutarties nutraukimo Tiekėjas negrąžina pradinės įmokos (avanso) ar jo dalies už nepristatytas transporto priemones. Pradinės įmokos (avanso) grąžinimo užtikrinimas pateikiamas Pirkėjui priimtina forma, be kitų nei šiame skyriuje nurodytų sąlygų, kartu su visais lydinčiais dokumentais (originalais) tokiomis sąlygomis:

8.2.1. garantas – bankas, kurio kredito reitingas turi būti nemažesnis nei: pagal „Standard&Poor’s“ – BBB+, arba „Fitch“ – BBB+, arba „Moody’s Investors Service“ – Baa1;

8.2.2. garantijos suma – pradinės įmokos (avanso) suma;

8.3. Pirkėjas reikalauja, kad Pirkimo sutarties įvykdymas būtų užtikrinamas banko garantija arba Tiekėjo užstatu šiame Pirkimo sutarties skyriuje nustatytomis sąlygomis. Pirkimo sutarties sąlygų įvykdymas taip pat užtikrinamas netesybomis (delspinigiais, baudomis), numatytomis Pirkimo sutartyje. Tiekėjas privalo pateikti tokius Pirkimo sutarties įvykdymo užtikrinimus:

|  |  |  |  |  |  |
| --- | --- | --- | --- | --- | --- |
| Pirkimo  sutarties įvykdymo užtikrinimas: | Galiojančio sutarties įvykdymo užtikrinimo pateikimo terminas | Užtikrinimo dydis | Galiojimo terminas | Reikalavimai garantui | Užtikrinimo mažinimo galimybė |
| Autobusų pristatymo ir kitų sutartinių įsipareigojimų įvykdymas užtikrinamas:     1. Užstatu   ARBA  Neatšaukiama ir besąlygine banko garantija | Per 15 (penkiolika) darbo dienų nuo Pirkimo sutarties pasirašymo dienos | 10 procentųnuo visų pristatomų Transporto priemonių kainos. | Iki visų pagal Pirkimo sutartį perkamų Transporto priemonių priėmimo-perdavimo aktų pasirašymo + 150 k. d. | Piniginė įmoka į Pirkėjo sąskaitą LT 57 4010 0424 0347 9130 Luminor Bank AB. Valiuta – Eurai. | Tiekėjas, perdavęs **visą** atitinkamą Transporto priemonių **partiją**, kaip nurodyta Pirkimo sutarties 4.1.2 punkte, Pirkėjui, turi teisę sumažinti užstato sumą proporcingai perduotų Transporto priemonių skaičiui |
| Per 15 (penkiolika) darbo dienų nuo Pirkimo sutarties pasirašymo dienos | 10 procentųnuo visų pristatomų Transporto priemonių kainos. | Iki visų pagal Pirkimo sutartį perkamų Transporto priemonių priėmimo-perdavimo aktų pasirašymo + 150 k. d. | Garantas – bankas, kurio kredito reitingas turi būti nemažesnis nei: pagal „Standard&Poor’s“ – BBB+, arba „Fitch“ – BBB+, arba „Moody’s Investors Service“ – Baa1; | Tiekėjas, perdavęs **visą** atitinkamą Transporto priemonių **partiją**, kaip nurodyta Pirkimo sutarties 4.1.2 punkte, Pirkėjui, turi teisę sumažinti garantijos sumą proporcingai perduotų Transporto priemonių skaičiui |
| Techninės priežiūros laikotarpio įsipareigojimų įvykdymas užtikrinamas:  II. Užstatu Techninės priežiūros laikotarpiu  ARBA  Neatšaukiama ir besąlyginė banko garantija Techninės priežiūros laikotarpiu | Kartu su pirma pristatoma Transporto priemone | 10 procentųšios Pirkimo sutarties 3.5 punkte nustatytos kainos be PVM. | Iki Techninės priežiūros laikotarpio pabaigos + 120 k. d. | Piniginė įmoka į Pirkėjo sąskaitą LT 57 4010 0424 0347 9130 Luminor Bank AB. Valiuta – Eurai. | Tiekėjas, atlikęs Privalomąją techninę priežiūrą, Garantinį ir (ar) Negarantinį remontą, įskaitant Eksploatacinį remontą, ne trumpiau kaip 12 (dvylika) mėnesių, **skaičiuojant nuo paskutinės Transporto priemonės perdavimo-priėmimo akto pasirašymo dienos**, turi teisę sumažinti užstato sumą –  po kiekvieno 12 (dvylikos) mėnesių periodo Tiekėjui gali būti grąžinama 1/5 užstato sumos. |
| Kartu su pirma pristatoma Transporto priemone | 10 procentųšios Pirkimo sutarties 3.5 punkte nustatytos kainos be PVM. | Iki Techninės priežiūros laikotarpio pabaigos + 120 k. d. | Garantas – bankas, kurio kredito reitingas turi būti nemažesnis nei: pagal „Standard&Poor’s“ – BBB+, arba „Fitch“ – BBB+, arba „Moody’s Investors Service“ – Baa1; | Tiekėjas, atlikęs Privalomąją techninę priežiūrą, Garantinį ir (ar) Negarantinį remontą, įskaitant Eksploatacinį remontą, ne trumpiau kaip 12 (dvylika) mėnesių, **skaičiuojant nuo paskutinės Transporto priemonės perdavimo-priėmimo akto pasirašymo dienos**, turi teisę sumažinti garantijos sumą – po kiekvieno 12 (dvylikos) mėnesių periodo 1/5 garantijos sumos. |

8.4. Jei Tiekėjo pasiūlymo galiojimas buvo užtikrintas užstatu ir Pirkimo sutarties įvykdymą Tiekėjas taip pat pageidauja užtikrinti užstatu, Tiekėjas privalo į Pirkėjo sąskaitą pervesti sumą, kuri lygi skirtumui Tiekėjo pervesto pasiūlymo galiojimo užtikrinimo, esančio Pirkėjo sąskaitoje Pirkimo sutarties pasirašymo momentu, ir reikalaujamo užstato Pirkimo sutarties įvykdymo užtikrinimui (autobusų pristatymo ir kitų sutartinių įsipareigojimų vykdymui) sumos.

8.5. Jei Tiekėjas pasirenka Pirkimo sutarties įvykdymą užtikrinti banko garantija, jis Pirkėjui pateikia deramai įformintą, atitinkančią Lietuvos Respublikos teisės aktų reikalavimus, banko besąlygišką ir neatšaukiamą Pirkimo sutarties sąlygų įvykdymo garantiją Pirkėjui priimtina forma, be kitų nei šiame skyriuje nurodytų sąlygų, bei visus ją lydinčius dokumentus (originalus).

8.6. Pirkimo sutarties 8.3 punkte pateiktoje lentelėje nurodytų Tiekėjo sutartinių įsipareigojimų įvykdymo užtikrinimo dalykas:

8.6.1. Autobusų pristatymo ir kitų sutartinių įsipareigojimų įvykdymo užtikrinimo dalykas – Tiekėjas bent vieną Transporto priemonę perduoti Pirkėjui vėluoja ilgiau nei 60 (šešiasdešimt) kalendorinių dienų, kaip nurodyta Pirkimo sutarties 4.1.1 punkte, arba Transporto priemonės nėra perduodamos (negali būti perduotos) dėl Pirkimo sutarties nutraukimo remiantis vienu iš Pirkimo sutarties 15.2 punkte nustatytų pagrindų (bent kuriuo iš jų). Šiuo sutartinių įsipareigojimų įvykdymo užtikrinimu yra užtikrinama, kad Tiekėjas nustatytais terminais perduos Transporto priemones Pirkėjui.

8.6.2. Techninės priežiūros laikotarpio įsipareigojimų įvykdymas užtikrinamo dalykas – sutartinių įsipareigojimų pagal Pirkimo sutartį nevykdymas arba netinkamas vykdymas.

8.7. Tiekėjui tinkamai įvykdžius dalį numatytų įsipareigojimų, kaip tai numato šios Pirkimo sutarties 8.3 punktas, garantijos arba užstato sumos gali būti mažinamos, laikantis Pirkimo sutarties 8.3 punkte pateiktoje lentelėje numatytų sąlygų. Mažinant garantijos sumą ir Tiekėjui pateikus naują garantiją ar esamos garantijos pakeitimą, kitos garantijos sąlygos, išskyrus jos sumą, negali būti keičiamos.

8.8. Tuo atveju, jeigu autobusų pristatymas buvo užtikrintas užstatu Pirkėjas įsipareigoja pasibaigus užstato ar jo dalies galiojimo laikotarpiui, grąžinti Pirkimo sutarties sąlygų įvykdymo užtikrinimą – užstatą, ar proporcingą jo dalį pasibaigusio užstato dalies galiojimui, Tiekėjui per 5 (penkias) darbo dienas nuo tiekėjo raštiško prašymo pateikimo dienos.

8.9. Tiekėjas gali pateikti Pirkimo sutarties įvykdymo užtikrinimo garantiją, kurios dalykas nurodytas Pirkimo sutarties 8.6.2 punkte, galiojančią trumpesnį laikotarpį, tačiau privalės tęsti jos galiojimą nustatyta tvarka, kad bendras šių dokumentų galiojimo terminas būtų ne trumpesnis nei reikalaujama pagal Pirkimo sutartį.

8.10. Tiekėjas įsipareigoja:

8.10.1. Jei Pirkėjas pasinaudoja bet kuriuo šiame skyriuje nurodytu sutarties užtikrinimu, išskyrus Pirkimo sutarties 8.3 punkte nurodytą autobusų pristatymo ir kitų sutartinių įsipareigojimų įvykdymo užtikrinamą, Tiekėjas privalo per 10 (dešimt) darbo dienų nuo pranešimo apie Pirkimo sutarties užtikrinimo pasinaudojimą išsiuntimo dienos pervesti į Pirkėjo sąskaitą LT 57 4010 0424 0347 9130 Luminor Bank AB banke Pirkėjo panaudoto užstato dalį arba Pirkėjui pateikti atitinkamą banko garantiją. Vėlesni Pirkimo sutarties ar kitų su ja susijusių dokumentų pakeitimai ar papildymai neturės įtakos Tiekėjo įsipareigojimų pagal Pirkimo sutarties sąlygų įvykdymo užstatu vykdytinumui ar apimčiai ir neatleis garanto nuo pilnutinio įsipareigojimų pagal Pirkimo sutarties sąlygų įvykdymo garantijas vykdymo.

8.10.2. Nevėliau nei likus 10 (dešimt) darbo dienų iki pradinės įmokos (avanso) grąžinimo užtikrinimo ir/ar Pirkimo sutarties sąlygų įvykdymo užtikrinimo pabaigos pateikti naują pradinės įmokos (avanso) grąžinimo užtikrinimo dokumentą ir/ar Pirkimo sutarties sąlygų įvykdymo užtikrinimo dokumentą, atitinkančius Pirkimo sutartyje nustatytus reikalavimus, jei Sutarties galiojimo metu baigiasi pradinės įmokos (avanso) grąžinimo užtikrinimo garantija ir/ar baigiasi Sutarties sąlygų vykdymo užtikrinimo banko garantijos (Pirkimo sutarties 8.3 punktas) ir Tiekėjas dar nėra įvykdęs sutartinių įsipareigojimų (įskaitant Pirkimo sutarties 14 skyriuje numatytus atvejus, jei Pirkėjas reikalauja).

8.11. Garantijų sumų išmokėjimo sąlygos ir tvarka: per 5 (penkias) darbo dienas nuo pirmo raštiško Pirkėjo pranešimo garantui apie Tiekėjo Pirkimo sutartyje nustatytų prievolių pažeidimą, dalinį ar visišką jų nevykdymą, arba netinkamą vykdymą. Garantas neturi teisės reikalauti, kad Pirkėjas pagrįstų savo reikalavimą. Pirkėjas pranešime garantui nurodys, kad garantijos suma jam priklauso dėl to, kad Tiekėjas dalinai ar visiškai neįvykdė Pirkimo sutarties sąlygų ar kitaip pažeidė Pirkimo sutartį.

8.12. Prieš pateikdamas Pirkimo sutarties įvykdymo užtikrinimą, Tiekėjas gali prašyti Pirkėjo patvirtinti, kad Tiekėjo siūlomą Pirkimo sutarties įvykdymo užtikrinimą jis sutinka priimti. Tokiu atveju Pirkėjas privalo atsakyti Tiekėjui nevėliau, nei per 3 (tris) darbo dienas nuo prašymo gavimo dienos.

8.13. Jei Pirkimo sutarties vykdymo metu užtikrinimą išdavęs juridinis asmuo (garantas) negali įvykdyti savo įsipareigojimų, Pirkėjas gali raštu pareikalauti Tiekėjo per 10 (dešimt) darbo dienų pateikti naują Pirkimo sutarties įvykdymo užtikrinimą, tokiomis pačiomis sąlygomis kaip ir ankstesnysis. Jei Tiekėjas nepateikia naujo užtikrinimo, Pirkėjas turi teisę nutraukti Pirkimo sutartį arba taikyti kitas Pirkimo sutartyje numatytas netesybas.

8.14. Pasibaigus garantijos galiojimo terminui, Pirkėjas grąžina banko garantiją Tiekėjui per 5 (penkias) darbo dienas nuo Tiekėjo raštiško prašymo pateikimo dienos. Tais atvejais, kai Pirkimo sutarties įvykdymo užtikrinimui pateikiama Lietuvos Respublikoje ar užsienyje registruoto banko garantija ir Tiekėjo sutartiniai įsipareigojimai yra visiškai įvykdyti, tačiau garantijoje nustatytas garantijos galiojimo terminas dar nėra pasibaigęs, Pirkėjas gali grąžinti bankui garantinio rašto originalą su prierašu, patvirtintu įgalioto asmens parašu bei antspaudu, arba pranešti lydraščiu, kad Pirkėjas atsisako savo teisių pagal garantiją, arba kad Tiekėjas įvykdė savo įsipareigojimus ir Pirkėjas jam pretenzijų neturi.

**9.  ŠALIŲ ATSAKOMYBĖ**

9.1. Netesybų už vėlavimą ar pareigų pagal Pirkimo sutartį pažeidimą sumokėjimas neatleidžia Šalies nuo Pirkimo sutartyje numatytų jos pareigų vykdymo.

9.2. Netesybų sumokėjimas ir (ar) Pirkimo sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus nuostolius. Šioje Pirkimo sutartyje nustatytos netesybos ir Pirkimo sutarties įvykdymo užtikrinimo suma yra laikomi minimaliais, neįrodinėtinais Pirkėjo nuostoliais.

9.3. Šioje Pirkimo sutartyje numatytos teisių gynybos priemonės neapriboja Šalių teisės pasinaudoti kitomis teisėtomis teisių gynybos priemonėmis.

9.4. Pasibaigus Pirkimo sutarties galiojimui, Šalys neatleidžiamos nuo atsakomybės už Pirkimo sutarties pažeidimą. Pasibaigus Pirkimo sutarties galiojimui, Šalys nepraranda teisės reikalauti atlyginti dėl Pirkimo sutarties nevykdymo patirtus nuostolius bei sumokėti netesybas.

9.5. Pirkėjas, uždelsęs atsiskaityti Pirkimo sutartyje nustatytais terminais, Tiekėjui pareikalavus, nuo kitos dienos moka 0,03 (trijų šimtųjų) procento nesumokėtos sumos be PVM dydžio delspinigius už kiekvieną uždelstą dieną, bet ne daugiau nei 6,0 (šešis) procentus nesumokėtos sumos be PVM, išskyrus Pirkimo sutarties 6.10 punkte nurodytą atvejį ir laikotarpį. Šalys susitaria, kad šiuo atveju delspinigiai nemokami.

9.6 Tiekėjas, neperdavęs Transporto priemonių Pirkėjui Pirkimo sutartyje nustatyta tvarka ir terminais ar egzistuojant Pirkimo sutarties 15.2 punkte nustatytiems pagrindams (bent kuriam iš jų), Pirkėjui pareikalavus:

9.6.1. kai Transporto priemonės perdavimas Pirkėjui vėluoja nedaugiau nei 30 (trisdešimt) kalendorinių dienų – moka 0,25 procento *(\_\_\_\_\_\_\_\_\_\_\_\_\_\_\_[skaičius žodžiais])*proc. nuo vėluojamų pristatyti Transporto priemonių vertės eurų baudas už kiekvieną Transporto priemonės (kiekvienos atskirai) perdavimo Pirkėjui pavėluotą 1-30 kalendorinę dieną, kurios Pirkėjo gali būti išskaičiuotos iš Tiekėjui mokėtinų sumų;

9.6.2. kai Transporto priemonės perdavimas Pirkėjui vėluoja 31-60 (trisdešimt vieną–šešiasdešimt) kalendorinių dienų – moka 0,3 procento *(\_\_\_\_\_\_\_\_\_\_\_\_\_\_\_[skaičius žodžiais])* proc. nuo vėluojamų pristatyti Transporto priemonės vertės eurų baudas už kiekvieną Transporto priemonės (kiekvienos atskirai) perdavimo Pirkėjui pavėluotą 31-60 kalendorinę dieną, kurios Pirkėjo gali būti išskaičiuotos iš Tiekėjui mokėtinų sumų;

9.6.3. kai Tiekėjas 61 (šešiasdešimt pirmąją) kalendorinę dieną nuo Pirkimo sutarties 4.1.1 punkte nurodyto visų Transporto priemonių pristatymo termino pabaigos Pirkėjui nėra perdavęs:

9.6.3.1. bent vienos Transporto priemonės – netenka Pirkimo sutarties 8.3 punkte nustatyto autobusų pristatymo ir kitų sutartinių įsipareigojimų įvykdymo užtikrinimo;

9.6.3.2. nei vienos Transporto priemonės, laikoma, kad tai yra esminis Pirkimo sutarties pažeidimas, Pirkėjas turi teisę pasinaudoti Pirkimo sutarties 8.3 punkte nustatyto autobusų pristatymo ir kitų sutartinių įsipareigojimų įvykdymo užtikrinimu, pradinės įmokos (avanso) grąžinimo užtikrinimo garantija, jei Tiekėjas negrąžino pradinės įmokos (avanso) už nepristatytas transporto priemones, ir nutraukti Pirkimo sutartį;

9.6.4. kai Transporto priemonės perdavimas Pirkėjui vėluoja 61-120 (šešiasdešimt vieną–vienas šimtas dvidešimt) kalendorinių dienų, moka 0,3 procento *(\_\_\_\_\_\_\_\_\_\_\_\_\_\_\_[skaičius žodžiais])* eurų baudą nuo visų vėluojamų pristatyti Transporto priemonių vertės už kiekvieną Transporto priemonės (kiekvienos atskirai) perdavimo Pirkėjui pavėluotą 61-120 kalendorinę dieną, kurios Pirkėjo gali būti išskaičiuotos iš Tiekėjui mokėtinų sumų;

9.6.5. kai Tiekėjas 121 (vienas šimtas dvidešimt pirmąją) kalendorinę dieną nuo Pirkimo sutarties 4.1.1. punkte nurodyto visų Transporto priemonių pristatymo termino pabaigos Pirkėju nėra perdavęs daugiau kaip 5 (penkis) procentus visų Transporto priemonių, laikoma, kad tai yra esminis Pirkimo sutarties pažeidimas;

9.6.6. esant Pirkimo sutarties 15.2 punkte nustatytam bent vienam iš pagrindų Pirkėjas turi teisę pasinaudoti Pirkimo sutarties 8.3 punkte nustatyto autobusų pristatymo ir kitų sutartinių įsipareigojimų įvykdymo užtikrinimu, pradinės įmokos (avanso) grąžinimo užtikrinimo garantija, jei Tiekėjas negrąžino pradinės įmokos (avanso) ar jo dalies už nepristatytas transporto priemones, ir nutraukti Pirkimo sutartį.

9.7. Tiekėjui už netinkamą Privalomosios techninės priežiūros, Garantinio remonto arba Negarantinio remonto, įskaitant Eksploatacinį remontą, įsipareigojimų vykdymą, kurie numatyti techninėje specifikacijoje, taikomos netesybos. Per techninėje specifikacijoje nurodytus terminus neatlikus Privalomosios techninės priežiūros, Garantinio remonto arba Negarantinio remonto, įskaitant Eksploatacinį remontą, arba atlikus tai nekokybiškai ir savalaikiai neištaisius nurodytų trūkumų, Pirkėjas už kiekvieną uždelstą parą gali taikyti Tiekėjui 1000 (vieno tūkstančio) eurų baudą už kiekvienos Transporto priemonės (kiekvienos atskirai) Privalomos techninės priežiūros, Garantinio remonto arba Negarantinio remonto įsipareigojimų pažeidimą.

9.8. Tiekėjas, nesilaikęs kitų techninėje specifikacijoje ir / ar šioje Pirkimo sutartyje nurodytų reikalavimų, kurie nepatenka į šios Pirkimo sutarties 9.7 punkte nurodytus atvejus, taikoma 300,00 (trijų šimtų) eurų bauda už kiekvieną atvejį..

9.9. Tiekėjo netinkamo įsipareigojimų vykdymo atveju Pirkėjas turi teisę taikyti bet kurią arba visas toliau nurodytas priemones:

9.9.1. atsisakyti pasirašyti priėmimo-perdavimo aktą;

9.9.2. sulaikyti mokėjimus, turimus atlikti pagal šią Pirkimo sutartį;

9.9.3. taikyti Pirkimo sutartyje numatytas netesybas.

9.10. Tiekėjui neištaisius Transporto priemonių, Privalomosios techninės priežiūros, Garantinio ir Negarantinio remonto trūkumų ir (ar) netikslumų per Pirkėjo kreipimesi ar techninėje specifikacijoje nurodytus terminus, Tiekėjas įsipareigoja atlyginti visus Pirkėjo patirtus nuostolius, kurių nepadengia netesybos, o Pirkėjas turi teisę taikyti bet kurią arba visas toliau nurodytas priemones:

9.10.1. be atskiro įspėjimo pasitelkti trečiuosius asmenis nustatytiems Transporto priemonių, Privalomos techninės priežiūros, Garantinio ir Negarantinio remonto trūkumams ištaisyti, dėl tokių savo veiksmų neprarasdamas Transporto priemonei Tiekėjo suteiktų gamyklinių garantijų, ir turėtomis išlaidomis sumažinti Tiekėjui pagal Pirkimo sutartį mokėtinas sumas, o jeigu mokėtinų sumų ir delspinigių (jei taikomi) nepakanka padengti patirtoms išlaidoms, reikalauti Tiekėjo atlyginti Pirkėjo patirtas išlaidas ir kitus su trečiųjų asmenų pasitelkimu Pirkėjo patirtus nuostolius;

9.10.2. pasinaudoti Pirkimo sutarties įvykdymo užtikrinimu;

9.10.3. vienašališkai nutraukti Pirkimo sutartį.

9.11. Jei Tiekėjas ilgiau kaip 4 (keturias) paras neatlieka autobusų Negarantinio remonto, įskaitant Eksploatacinį remontą, Pirkėjas gali šiam remontui reikalingas atsargines dalis ir (ar) eksploatacines medžiagas įsigyti ir remontą atlikti savo jėgomis arba savo nuožiūra pasirinkti kitą tiekėją šio remonto atlikimui, dėl tokių savo veiksmų neprarasdamas Transporto priemonei Tiekėjo suteiktų gamyklinių garantijų. Šiuo atveju Tiekėjas privalo per 30 (trisdešimt) dienų nuo sąskaitos pateikimo dienos, šios dienos neskaičiuojant, atlyginti Pirkėjo patirtas išlaidas.

9.12. Pirkėjas taip pat turi teisę reikalauti Tiekėjo atlyginti nuostolius, susijusius su neįvykdyta suplanuota autobusų rida ir (ar) Pirkėjui pagal Keleivių vežimo vietinio reguliaraus susisiekimo maršrutais paslaugų teikimo sutartį pritaikytomis baudomis, kai dėl Pirkimo sutartyje numatytų Tiekėjo pareigų netinkamo vykdymo autobusų parengtumas yra mažesnis nei techninėje specifikacijoje numatytas parengtumo procentas ir Pirkėjas negali eksploatuoti autobusų. Tiekėjas, Pirkėjui pareikalavus, atlygina nuostolius, kurių nepadengia netesybos, kurios laikomos minimaliais Pirkėjo nuostoliais.

9.13. Netesybos (tai ir delspinigiai, ir baudos, ir pan.) turi būti sumokamos per 30 (trisdešimt) kalendorinių dienų nuo sąskaitos pateikimo dienos, tos dienos neskaičiuojant. Netesybų, delspinigių ir baudų sumokėjimas neatleidžia Šalių nuo pareigos vykdyti Pirkimo sutartyje prisiimtus įsipareigojimus.

9.14. Šalių sutarimu Tiekėjui bendra šios Pirkimo sutarties pagrindu pritaikytų netesybų ir tiesioginių ir netiesioginių nuostolių, kuriuos Tiekėjas privalės atlyginti, suma neviršys 100 % (vieno šimto procentų) pradinės Pirkimo sutarties vertės.

**10. Garantijos**

10.1. Tiekėjas garantuoja, kad pagal Pirkimo sutartį pristatomų Transporto priemonių kokybė ir techniniai duomenys atitinka Europos Bendrijos tipą, patvirtintą pagal 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (OL 2007 L 263, p. 1), su paskutiniais pakeitimais padarytais 2010 m. balandžio 16 d. Komisijos reglamentu (ES) Nr. 371/2010 (OL 2010 L 110, p. 1).

10.2. Tiekėjas kartu su Transporto priemonėmis Pirkėjui turi pateikti kitus dokumentus, reikalaujamus techninėje specifikacijoje.

10.3. Tiekėjas garantuoja Transporto priemonių kokybę bei paslėptų trūkumų nebuvimą. Transporto priemonių kokybė privalo atitikti techninėje specifikacijoje, Pirkimo sutarties sąlygose pateiktus reikalavimus, taip pat perkamų Transporto priemonių modelius ar aprašymus bei jų kokybę nustatančių dokumentų reikalavimus.

10.4. Pagal šią Pirkimo sutartį Transporto priemonėms Tiekėjas suteikia techninėje specifikacijoje nurodytas garantijas.

10.5. Garantijų terminai pradedami skaičiuoti nuo konkrečios Transporto priemonės perdavimo-priėmimo akto pasirašymo dienos ir skaičiuojami iki techninėje specifikacijoje nurodytų terminų pabaigos.

10.6. Jeigu Pirkėjas negali naudotis Transporto priemone dėl nuo Tiekėjo priklausančių kliūčių, tai garantijų terminas neskaičiuojamas tol, kol Tiekėjas tas kliūtis pašalina. Garantijų autobusams laikotarpiai pratęsiami tokiam laikui, kurį Pirkėjas negalėjo naudoti Transporto priemonės dėl trūkumų, atsiradusių dėl Transporto priemonių broko ar kitokių, nuo Pirkėjo nepriklausančių priežasčių, ir Pirkėjas raštu apie trūkumus pranešė Tiekėjui. Garantijų laikotarpiai stabdomi nuo tos dienos, kurią Pirkėjas praneša raštu apie trūkumus Tiekėjui, ir pratęsiami nuo tos dienos, kurią Pirkėjas, pašalinęs trūkumus, praneša apie tai Tiekėjui ir pradeda naudoti Transporto priemonę.

10.7. Garantijų autobusams laikotarpiais pakeistoms Transporto priemonių dalims suteikiami nauji garantijų laikotarpiai nuo pakeitimo datos iki garantijų laikotarpio pabaigos, bet ne trumpiau, nei 6 (šeši) mėnesiai.

10.8. Jei per 24 (dvidešimt keturis) mėnesius nuo eksploatacijos pradžios paaiškėja, kad mažiausiai 40 (keturiasdešimt) procentų Transporto priemonių (ar jų įrangos) turi tą patį arba labai panašų sisteminį gedimą, kuris yra konstrukcijos, gamybos ar projekto klaida, Tiekėjas privalo savo lėšomis pašalinti šį gedimą arba jo priežastį visose Transporto priemonėse, kuriose yra tokia pati įranga ar sprendimai. Sisteminis gedimas yra neatsiejamas nuo tam tikros įrangos ar sprendimų grupės ir pasireiškia nepriklausomai nuo individualaus naudojimo ar priežiūros. Šis trūkumas gali būti susijęs su netinkamomis medžiagomis, klaidingu projektavimo sprendimu, brokuotu gamybos etapu ar panašiai.

10.9. Tiekėjas privalo garantuoti atsarginių dalių įsigijimo galimybę nuo pirmos transporto priemonės perdavimo-priėmimo akto pasirašymo dienos ir mažiausiai 15 (penkiolika) metų nuo paskutinės Transporto priemonės perdavimo–priėmimo akto pasirašymo dienos.

**11. TRANSPORTO PRIEMONIŲ ATITIKTIES SPECIFIKACIJOS IR TIEKĖJO PASIŪLYME NURODYTIEMS REIKALAVIMAMS – ELEKTROS ENERGIJOS SUVARTOJIMO ĮVERTINIMAS**

11.1. Jei Pirkėjas pastebi, kad autobuso eksploatacijos metu traukos baterijos neužtikrina Pirkimo sutartyje nustatytų reikalavimų ridai, jis turi teisę inicijuoti bandymus vadovaujantis techninėje specifikacijoje nurodytomis sąlygomis ir tvarka. Bandymai vykdomi sekančia tvarka:

11.1.1. Bandymai truks 2 (dvi) darbo dienas, nebent Šalys susitaria dėl kito skaičiaus;

11.1.2. Vairuotojai maršrute važiuos dviem pamainomis. Pirmąją bandymų dieną maršrute važiuos Pirkėjo vairuotojai, antrąją – Tiekėjo vairuotojai;

11.1.3. Autobuso nuvažiuojamas atstumas vienu įkrovimu bus nustatytas apskaičiavus visų bandymų metu užfiksuotų duomenų apie nuvažiuotą atstumą aritmetinį vidurkį;

11.1.4. Bandymų suvestinę ataskaitą parengs ir pasirašys trečioji šalis, pasirinkta kaip bandymų stebėtoja. Jei Tiekėjas neįgalioja atstovo arba nedalyvauja bandymuose, Pirkėjas turi teisę atlikti bandymus jam nedalyvaujant. Tokiu atveju, Tiekėjas sutinka, kad trečioji šalis stebėtoja, su kuria sudaryta sutartis, juos stebėtų ir visiškai pakeistų Tiekėją, įskaitant, bet neapsiribojant, bandymo rezultatų patvirtinimu. Tuo atveju, jeigu Tiekėjas dalyvauja bandymuose, bet Šalys nesusitaria dėl bandymų suvestinę ataskaitą rengiančio asmens kandidatūros, nurodytą kandidatą išrenka Pirkėjas. Suvestinę ataskaitą turės pasirašyti stebėtojas ir Pirkėjo bei Tiekėjo atstovai.

11.2. Jei bandymu metu nustatoma, kad autobuso eksploatacijos metu traukos baterijos neužtikrina techninėje specifikacijoje ir Tiekėjo pasiūlyme nustatytų reikalavimų ridai, Tiekėjas privalo nedelsiant, bet ne vėliau kaip per 90 (devyniasdešimt) kalendorinių dienų neatlygintinai ir prisiimdamas visas su tuo susijusias sąnaudas ir Pirkėjo nuostolius, pakeisti autobuso traukos baterijas.

11.3. Sutarties vykdymo metu Tiekėjas prisiima visas sąnaudas ir įsipareigoja užtikrinti Transporto priemonių akumuliatorių / traukos baterijų utilizavimą jų keitimo atveju.

**12. PRIVALOMOSIOS TECHNINĖS PRIEŽIŪROS, GARANTINIO IR NEGARANTINIO REMONTO IR KITŲ ĮSIPAREIGOJIMŲ VYKDYMAS**

12.1. Tiekėjas, pristatęs ir Pirkėjui perdavęs Transporto priemones, įsipareigoja nuo Transporto priemonės priėmimo-perdavimo akto pasirašymo vykdyti Transporto priemonės Privalomąją techninę priežiūrą, Garantinį ir Negarantinį remontą garantiniu laikotarpiu, kuris apibrėžtas techninėje specifikacijoje bei šioje Pirkimo sutartyje. Tiekėjas taip pat įsipareigoja pagal atskirą Pirkėjo reikalavimą arba autobusų Privalomosios techninės priežiūros metu pakeisti Pirkėjo autobusuose eksploatacines dalis ir medžiagas, t. y. automatiškai susidėvinčias dalis – stabdžių trinkeles, stabdžių diskus, padangas, LED lemputes, diržus, filtrus ir t. t., ir papildyti jas medžiagomis – tepalais, alyvomis, skysčiais ir t. t., t. y. atlikti Eksploatacinius remontus.

12.2. Tiekėjas įsipareigoja:

12.2.1. techninėje specifikacijoje nustatyta tvarka ir terminais vykdyti Pirkėjo darbuotojų mokymus ir atlikti kitus techninėje specifikacijoje nurodytus įpareigojimus;

12.2.2. pasirūpinti autobusų Privalomajai techninei priežiūrai, Garantiniam remontui, Negarantiniam remontui, Eksploataciniam remontui reikiamomis atsarginėmis dalimis ir medžiagomis bei jų pristatymu;

12.2.3. autobusų Privalomąją techninę priežiūrą, Garantinius remontus ir Negarantinius remontus, įskaitant Eksploatacinius remontus, atlikti: autobusų Privalomąją techninę priežiūrą – Pirkėjo gamybinėse patalpose [*įrašyti tikslų adresą pagal techninės specifikacijos reikalavimus*], o autobusų Garantinius remontus ir Negarantinius remontus, įskaitant Eksploatacinius remontus – Pirkėjo gamybinėse patalpose [*įrašyti tikslų adresą pagal techninės specifikacijos reikalavimus*] arba Tiekėjo nurodytoje (-ose) serviso (-ų) vietoje (-ose) pagal techninės specifikacijos reikalavimus, kuri (-ios) yra adresu [*įrašyti tikslų (-ius) adresą (-us) pagal Tiekėjo pasiūlymą*].

12.2.4. konsultuoti Pirkėją visais klausimais, susijusiais su autobusų Privalomąja technine priežiūra, remontais, naudojimu ir eksploatavimu. Konsultacijos gali vykti Pirkėjo patalpose, telefonu, elektroniniu paštu, telekonferencijos būdu, elektroninėmis ryšio priemonėmis ir kitomis abiem Šalims priimtinomis ir sutartomis bendravimo formomis;

12.2.5. garantuoti atliekamų autobusų Privalomosios techninės priežiūros, Garantinių remontų, Negarantinių remontų ir Eksploatacinių remontų ir jiems atlikti naudojamų atsarginių dalių ir eksploatacinių medžiagų kokybę bei įsipareigoja visiškai atlyginti Pirkėjui dėl nekokybiškai atliktų šių remontų atsiradusius nuostolius.

12.3. Pirkėjas turi teisę autobusų Techninės priežiūros laikotarpiu pagal poreikį savarankiškai atlikti dalį kasdienės autobusų techninės priežiūros darbų. Šie darbai gali būti susiję su, bet neapsiriboja: transporto priemonės išorės ir vidaus valymu bei eksploatacinių medžiagų papildymu (langų plovimo skystis ir autonominio šildytuvo kuras), padangų keitimu kelyje ir pan.

12.4. Techninės priežiūros laikotarpiu autobusų Negarantiniams remontams reikiamos atsarginės dalys ir eksploatacinės medžiagos bus naudojamos pagal poreikį. Tiekėjas autobusų Negarantiniams remontams naudojamas Pirkimo sutarties 4 priede nurodytas atsargines dalis ir medžiagas Pirkėjui turi parduoti tuo metu galiojančiame Pirkimo sutarties 4 priede nurodytomis atsarginių dalių ir medžiagų kainomis (įkainiais) be PVM, o Negarantiniams remontams naudojamas Pirkimo sutarties 4 priede nenurodytas atsargines dalis ir medžiagas – Pirkimo sutarties 3.8 punkte nurodytomis konkurencingomis ir rinkos kainas atitinkančiomis kainomis. Tiekėjas autobusų Negarantinius remontus turi atlikti taikydamas tuo metu galiojančiame Pirkimo sutarties 4 priede nurodytą Tiekėjo darbų įkainį be PVM, o Negarantinio remonto laiko normos neturi viršyti laiko normų, kurias autobusų gamintojas nurodo tokiems remontams atlikti.

12.5. Techninės priežiūros laikotarpiu autobusų Eksploataciniams remontams naudojamos eksploatacinės dalys ir medžiagos bus naudojamos pagal poreikį. Tiekėjas autobusų Eksploataciniams remontams naudojamas Pirkimo sutarties 4 priede nurodytas eksploatacines dalis ir medžiagas Pirkėjui turi parduoti tuo metu galiojančiame Pirkimo sutarties 4 priede nurodytomis eksploatacinių dalių ir medžiagų kainomis (įkainiais) be PVM, o Eksploataciniams remontams naudojamas Pirkimo sutarties 4 priede nenurodytas eksploatacines dalis ir medžiagas – Pirkimo sutarties 3.8 punkte nurodytomis konkurencingomis ir rinkos kainas atitinkančiomis kainomis. Tiekėjas autobusų Eksploatacinius remontus turi atlikti taikydamas tuo metu galiojančiame Pirkimo sutarties 4 priede nurodytą Tiekėjo darbų įkainį be PVM, o Eksploatacinių remontų laiko normos neturi viršyti laiko normų, kurias autobusų gamintojas nurodo tokiems remontams atlikti.

12.6. Autobusų Techninės priežiūros laikotarpiu Pirkėjo savarankiškai atliekamiems kasdienės autobusų techninės priežiūros darbams naudojamos eksploatacinės dalys ir medžiagos bus naudojamos pagal poreikį. Tiekėjas Pirkėjo savarankiškai atliekamiems kasdienės autobusų techninės priežiūros darbams naudojamas Pirkimo sutarties 4 priede nurodytas eksploatacines dalis ir medžiagas Pirkėjui turi parduoti tuo metu galiojančiame Pirkimo sutarties 4 priede nurodytomis eksploatacinių dalių ir medžiagų kainomis (įkainiais) be PVM, o Pirkėjo savarankiškai atliekamiems kasdienės autobusų techninės priežiūros darbams naudojamos Pirkimo sutarties 4 priede nenurodytas eksploatacines dalis ir medžiagas – Pirkimo sutarties 3.8 punkte nurodytomis konkurencingomis ir rinkos kainas atitinkančiomis kainomis.

12.7. **Autobusų Privalomoji techninė priežiūra**:

12.7.1. Autobusų privalomąją techninę priežiūrą:

12.7.1.1. Tiekėjas atlieka Pirkėjo gamybinėse patalpose pagal autobusų gamintojo nustatytą autobusų techninės priežiūros periodiškumą (normas) ir visų reikiamų techninio aptarnavimo ir priežiūros darbų aprašymą (techninio aptarnavimo ir priežiūros darbų bei keičiamų dalių ir medžiagų kiekius bei jų reikalavimai ir kt.) naudodamas Pirkimo sutarties 3 ir 4 priede nurodytas autobusų Privalomajai techninei priežiūrai reikalingas Tiekėjo tiekiamas atsargines dalis ir eksploatacines medžiagas ir pagal Pirkimo sutarties 3 priede nurodytus darbų laiko normatyvus;

12.7.1.2. Tiekėjas atlieka ir eksploatacijai paruoštą autobusą Pirkėjui grąžina ne vėliau, nei per 8 (aštuonias) valandas nuo autobuso pateikimo Tiekėjui momento. Išimtiniais atvejais, kai dėl objektyvių ir nuo Tiekėjo nepriklausančių aplinkybių autobuso Privalomąją techninę priežiūrą atlikti reikalingas ilgesnis terminas, Šalių sutarimu jis gali būti pratęstas protingu konkrečiam autobusui Privalomosios techninės priežiūrai atlikti reikalingu terminu, kurį Tiekėjas privalo pagrįsti. Tuo atveju, jei atliekant Transporto priemonių Privalomąją techninę priežiūrą, nustatoma, jog būtina atlikti ir Eksploatacinį remontą, Tiekėjas privalo atlikti ir Eksploatacinį remontą. Tokiu atveju šiame punkte numatytas terminas automatiškai yra pratęsiamas Eksploatacinio remonto darbų terminu.

12.7.1.3. Pirkėjas įsipareigoja pateikti Tiekėjui autobusams atlikti jų Privalomąją techninę priežiūrą Tiekėjo pateiktoje autobusų techninėje dokumentacijoje ir Pirkimo sutarties 3 priede nurodytais intervalais ir dažnumu (arba pagal nurodytas autobusų ridas, arba pagal autobusų eksploatavimo laiką).

12.7.2. Tiekėjas įsipareigoja:

12.7.2.1. autobusų Privalomajai techninei priežiūrai naudoti Pirkimo sutarties 3 ir 4 priede nurodytas atsargines dalis ir eksploatacines medžiagas Pirkimo sutarties 3 ir 4 priede nurodytomis kainomis (įkainiais) be PVM arba kainomis (įkainiais) be PVM, perskaičiuotomis (pakeistomis) Pirkimo sutarties 3B skyriuje nustatyta tvarka ir sąlygomis, ir užtikrinti, kad autobusų Privalomajai techninei priežiūrai naudojant šias atsargines dalis ir eksploatacines medžiagas nebus prarastos Pirkimo sutartyje ir techninėje specifikacijoje nurodytos autobusų garantijos;

12.7.2.2. autobusų Privalomos techninės priežiūros darbus atlikti taikydamas Pirkimo sutarties 4 priede nurodytą Tiekėjo darbų įkainį be PVM arba Tiekėjo darbų įkainį be PVM, perskaičiuotą (pakeistą) Pirkimo sutarties 3B skyriuje nustatyta tvarka ir sąlygomis;

12.7.2.3. prisiimti visas autobusų Privalomajai techninei priežiūrai taikomas, nenurodytas Pirkimo sutarties 3 priede ir kitas su tuo susijusias sąnaudas ir išlaidas, jei Techninės priežiūros laikotarpiu išaiškėtų, kad Tiekėjas savo pasiūlyme nenurodė visų atsarginių dalių ir (arba) eksploatacinių medžiagų ir (arba) autobusų Privalomosios techninės priežiūros darbų, reikalingų autobusų Privalomajai techninei priežiūrai pagal autobusų gamintojo reikalavimus ir (arba) Tiekėjo kartu su autobusais pateiktus techninius dokumentus, ir šie autobusų Privalomosios techninės priežiūros darbai nenurodyti Pirkimo sutarties 3 priede. Pirkėjas, Tiekėjui atliekant Pirkėjo pateiktų autobusų Privalomąją techninę priežiūrą, jokių papildomų išlaidų, nenurodytų Pirkimo sutarties 3 priede, patirti negali.

12.8. **Autobusų Garantinis remontas**:

12.8.1. Tiekėjas autobusų Garantinius remontus, vadovaudamasis autobusų gamintojo Garantinio remonto metodika ir joje nustatytais autobusų Garantinio remonto laiko normatyvais atlieka arba Pirkėjo gamybinėse patalpose, arba Tiekėjo serviso patalpose.

12.8.2. Tiekėjas autobusų Garantinius remontus atlieka savo jėgomis ir savo kaštais. Pirkėjas jokių išlaidų dėl autobusų Garantinių remontų patirti negali.

12.8.3. Tiekėjas konkretaus autobuso Garantinį remontą atlieka per Šalių suderintą įmanomai trumpiausią terminą, per kurį tokį autobuso Garantinį remontą įmanoma atlikti, tačiau bet kokiu vadovaujantis techninėje specifikacijoje nurodytais terminais, jeigu tokie nustatyti.

12.8.4. Tiekėjas įsipareigoja:

12.8.4.1. pasirūpinti autobusų Garantiniams remontams reikiamomis atsarginėmis dalimis ir medžiagomis bei jų pristatymu;

12.8.4.2. užtikrinti, kad autobusui, kurio Garantinį remontą atliko Tiekėjas, ir toliau galioja Pirkimo sutartyje nurodytos garantijos, o kiekvienai autobusui Garantiniam remontui panaudotai atsarginei daliai papildomai suteikiamas ne trumpesnis nei 6 (šešių) mėnesių garantijos laikotarpis, kuris galioja ir pasibaigus Pirkimo sutartyje nurodytam to autobuso Garantijų autobusams laikotarpiui, t. y. autobuso Garantiniam remontui panaudotos atsarginės dalies garantija baigiasi pasibaigus tam autobusui suteiktam garantijos laikotarpiui, jei autobuso Garantiniam remontui panaudotai atsarginei daliai suteiktas garantijos laikotarpis baigiasi anksčiau, nei tam autobusui suteiktas garantijos laikotarpis, arba autobuso Garantiniam remontui panaudotos atsarginės dalies garantija baigiasi pasibaigus jai suteiktai garantijai, jei autobuso Garantiniam remontui panaudotai atsarginei daliai suteikta garantija baigiasi vėliau, nei tam autobusui suteiktas garantijos laikotarpis.

12.9. **Autobusų Negarantinis remontas**:

12.9.1. Tiekėjas autobusų Negarantinius remontus, vadovaudamasis autobusų gamintojo Negarantinio remonto metodika ir joje nustatytais autobusų Negarantinio remonto laiko normatyvais atlieka arba Pirkėjo gamybinėse patalpose arba Tiekėjo serviso patalpose.

12.9.2. Tiekėjas autobusų Negarantinius remontus atlieka naudodamas Pirkimo sutarties 4 priede nurodytas ir, jei autobusų Negarantiniams remontams reikia, kitas, Pirkimo Sutarties 4 priede nenurodytas, atsargines dalis ir eksploatacines medžiagas.

12.9.3. Tiekėjas konkretaus autobuso Negarantinį remontą atlieka ir eksploatacijai paruoštą autobusą Pirkėjui grąžina ne vėliau, nei per 72 (septyniasdešimt dvi) valandas (t. y. 3 paras) nuo pranešimo Tiekėjui apie gedimą išsiuntimo dienos, tos dienos neskaičiuojant, t. y. terminą pradedant skaičiuoti nuo kitos kalendorinės dienos pradžios (0.00 valandos). Tiekėjas, įvertinęs Negarantinio remonto apimtį ir nustatęs, kad konkrečiam Negarantiniam remontui atlikti reikalingas ilgesnis terminas, gali raštu kreiptis į Pirkėją ir su juo suderinti kitą Negarantinio remonto darbams atlikti reikiamą protingą terminą, kuris negali būti ilgesinis nei 14 (keturiolika) parų nuo pranešimo Tiekėjui išsiuntimo dienos, tos dienos neskaičiuojant, ir kurį Tiekėjas privalo pagrįsti. Išimtinais atvejais, kai Negarantinio remonto darbai negali būti atlikti per nurodytus terminus, Šalys atskiru raštišku susitarimu gali suderinti ir nustatyti kitokį Negarantinio remonto atlikimo terminą.

12.9.4. Tiekėjas įsipareigoja:

12.9.4.1. pasirūpinti autobuso Negarantiniam remontui reikiamomis atsarginėmis dalimis ir eksploatacinėmis medžiagomis bei jų pristatymu į autobuso Negarantinio remonto vietą;

12.9.4.2. autobusų Negarantiniams remontams naudoti Sutarties 4 priede nurodytas autobusų Negarantiniams remontams reikiamas atsargines dalis ir eksploatacines medžiagas Pirkimo sutarties 4 priede nurodytomis kainomis (įkainiais) be PVM arba kainomis (įkainiais) be PVM, perskaičiuotomis (pakeistomis) Pirkimo sutarties 3B skyriuje nustatyta tvarka ir sąlygomis, ir, jei autobusų Negarantiniams remontams reikia, kitas, Pirkimo sutarties 4 priede nenurodytas, atsargines dalis ir medžiagas nedidesnėmis, nei Negarantiniam remontui reikiamų atsarginių dalių, eksploatacinių medžiagų ir agregatų užsakymo dieną Tiekėjo ar autorizuoto Transporto priemonių serviso prekybos vietose, kainų kataloguose ar interneto svetainėse nurodytomis galiojančiomis šių atsarginių dalių, eksploatacinių medžiagų ir agregatų kainomis, pritaikius ne mažesnę, nei 20 (dvidešimties) procentų nuolaidą arba, jei tokie įkainiai nėra skelbiami, Tiekėjo nurodytomis, tačiau konkurencingomis ir rinkos kainą atitinkančiomis kainomis, o Pirkėjui paprašius, per Šalių sutartą terminą pateikti atsarginių dalių, eksploatacinių medžiagų ir agregatų kainas pagrindžiančius dokumentus, ir užtikrinti, kad autobusų Negarantiniams remontams naudojant šias atsargines dalis ir medžiagas nebus prarastos Pirkimo sutartyje nurodytos autobusų garantijos;

12.9.4.3. užtikrinti, kad autobuso, kurio Negarantinį remontą, įskaitant Eksploatacinį remontą, atliko Tiekėjas, ir toliau galioja Pirkimo sutartyje nurodytos garantijos, o kiekvienai autobuso Negarantiniam remontui panaudotai atsarginei daliai papildomai suteikiamas ne trumpesnis nei šešių (6) mėnesių garantijos laikotarpis, kuris galioja ir pasibaigus to autobuso garantijos laikotarpiui, t. y. autobuso Negarantiniam remontui panaudotos atsarginės dalies garantija baigiasi pasibaigus tam autobusui suteiktam garantijos laikotarpiui, jei autobuso Negarantiniam remontui panaudotai atsarginei daliai suteiktas garantijos laikotarpis baigiasi anksčiau, nei tam autobusui suteiktas garantijos laikotarpis, arba autobuso Negarantiniam remontui panaudotos atsarginės dalies garantija baigiasi pasibaigus jai suteiktai garantijai, jei autobuso Negarantiniam remontui panaudotai atsarginei daliai suteikta garantija baigiasi vėliau nei tam autobusui suteiktas garantijos laikotarpis.

12.9.5. Sugedus Transporto priemonei maršrute, Pirkėjas įsipareigoja atlikti jo evakuaciją į Tiekėjo serviso patalpas specializuotu vilkiku, laikydamasis Tiekėjo kartu su autobusų techniniais dokumentais pateiktose detaliose instrukcijose, aprašančiose saugaus ir tinkamo sugedusio autobuso transportavimo procedūras, reikalavimų.

12.10. **Autobusų Eksploatacinis remontas**:

12.10.1. Pirkėjas, įvertinęs automatiškai susidėvinčių eksploatacinių dalių ir medžiagų: stabdžių trinkelių, stabdžių diskų, valytuvų šepetėlių, padangų, filtrų, skysčių, tepalų, LED lempučių, diržų ir t. t. nusidėvėjimą ir (arba) pagal poreikį būtinus atlikti kitus su autobusų eksploatacija susijusius darbus, turi teisę pateikti Tiekėjui autobusams atlikti jų Eksploatacinį remontą, t. y. juose pakeisti automatiškai susidėvinčias eksploatacines dalis ir medžiagas ir (arba) atlikti kitus su autobusų eksploatacija susijusius darbus.

12.10.2. Pirkėjas pagal poreikį, įvertinęs automatiškai susidėvinčių eksploatacinių dalių ir kitų susidėvinčių dalių nusidėvėjimą, turi teisę savarankiškai atlikti kasdienės autobusų techninės priežiūros darbus. Pirkėjui atliekant šiame punkte nurodytų eksploatacinių dalių pakeitimus visos autobusams suteiktos Tiekėjo garantijos išlieka visa apimtimi.

12.10.3. Tiekėjas:

12.10.3.1. ne vėliau nei pirmą Tiekėjo darbo dieną po Pirkėjo pranešimo apie poreikį autobuse atlikti Eksploatacinį remontą arba kitą Šalių sutartą dieną atlieka autobuso Eksploatacinį remontą, t. y. autobuse pakeičia Pirkėjo nurodytas automatiškai susidėvinčias eksploatacines dalis ir medžiagas ir (arba) atlieka kitus Pirkėjo nurodytus su autobusų eksploatacija susijusius darbus;

12.10.3.2. atlikęs autobuso Eksploatacinį remontą, grąžina autobusą Pirkėjui ne vėliau nei pirmą Tiekėjo darbo dieną po dienos, kurią atliko autobuso eksploatacinį remontą, arba kitą Šalių sutartą dieną.

12.10.4. Tiekėjas įsipareigoja:

12.10.4.1. autobusų Eksploataciniams remontams reikalingas eksploatacines dalis ir medžiagas į atsarginių dalių sandėliavimo patalpas pristatyti savo lėšomis;

12.10.4.2. autobusų Eksploataciniams remontams reikalingas eksploatacines dalis ir medžiagas, kurių tuo metu nėra atsarginių dalių sandėliavimo patalpose, pristatyti per įmanomai trumpiausią laiką, bet ne ilgiau nei per 24 (dvidešimt keturias) valandas nuo Pirkėjo užsakymo atlikti autobuso Eksploatacinį remontą ar Pirkėjo poreikio papildyti atsarginių dalių sandėliavimo patalpas savarankiškai atliekamiems kasdienės autobusų techninės priežiūros darbams, Tiekėjui pateikimo dienos, šios dienos neskaičiuojant;

12.10.4.3. autobusų Eksploataciniams remontams naudoti Pirkimo sutarties 4 priede nurodytas atsargines dalis ir eksploatacines medžiagas Pirkimo sutarties 4 priede nurodytomis kainomis (įkainiais) be PVM, arba kainomis (įkainiais) be PVM, perskaičiuotomis (pakeistomis) Pirkimo sutarties 3B skyriuje nustatyta tvarka ir sąlygomis, ir, jei autobusų Eksploataciniams remontams reikia, kitas, Pirkimo sutarties 4 priede nenurodytas, atsargines dalis ir medžiagas ne didesnėmis, nei Eksploataciniam remontui reikiamų atsarginių dalių, eksploatacinių medžiagų ir agregatų užsakymo dieną Tiekėjo ar autorizuoto Transporto priemonių serviso prekybos vietose, kainų kataloguose ar interneto svetainėse nurodytomis galiojančiomis šių atsarginių dalių, eksploatacinių medžiagų ir agregatų kainomis, pritaikius ne mažesnę, nei 20 (dvidešimties) procentų nuolaidą arba, jei tokie įkainiai nėra skelbiami, Tiekėjo nurodytomis, tačiau konkurencingomis ir rinkos kainą atitinkančiomis kainomis, o Pirkėjui paprašius, per Šalių sutartą terminą pateikti atsarginių dalių, eksploatacinių medžiagų ir agregatų kainas pagrindžiančius dokumentus, ir užtikrinti, kad autobusų Eksploataciniams remontams naudojant šias atsargines dalis ir eksploatacines medžiagas arba kitas Tiekėjo į atsarginių dalių sandėliavimo patalpas pristatytas eksploatacines dalis ir medžiagas, nebus prarastos Pirkimo sutartyje nurodytos autobusų garantijos;

12.10.4.4. autobusų Eksploatacinių remontų darbus atlikti taikydamas Pirkimo sutarties 4 priede nurodytą Tiekėjo darbų įkainį be PVM arba Tiekėjo darbų įkainį be PVM, perskaičiuotą (pakeistą) Pirkimo sutarties 3B skyriuje nustatyta tvarka ir sąlygomis;

12.11. Tiekėjas, atlikdamas autobusų Privalomą techninę priežiūrą, Garantinius ir Negarantinius remontus, Eksploatacinius remontus ir tiekdamas autobusų atsargines dalis ir eksploatacines medžiagas, taip pat teikdamas paslaugas ir atlikdamas darbus, susijusius su autobusų Privalomąja technine priežiūra, Garantiniais ir Negarantiniais remontais, Eksploataciniais remontais:

12.11.1. visas suteiktas paslaugas ir atliktus darbus ir kitą susijusią informaciją privalo fiksuoti Pirkėjo Transporto priemonių remonto planavimo programoje (toliau – Remonto programa). Vartotojo prisijungimus prie Remonto programos Tiekėjui suteiks Pirkėjas;

12.11.2. naudojasi Remonto programoje Pirkėjo apie autobusų techninę būklę pateikta informacija. Tiekėjo Remonto programoje užfiksuota informacija Pirkėjo personalui turi būti prieinama bet kuriuo metu;

12.11.3. turi užtikrinti, kad autobusų parengtumas veiklos organizavimo metu būtų ne mažesnis nei techninėje specifikacijoje nurodytas.

12.12. Pasibaigus autobusų Techninės priežiūros laikotarpiui Tiekėjas kartu su Pirkėju atliks autobusų techninės būklės įvertinimą ir nustatys realią jų techninę būklę įvertinant natūralų nusidėvėjimą. Tiekėjas turės pašalinti nustatytus trūkumus per Šalių suderintą terminą.

12.13. Atsižvelgus į techninės specifikacijos reikalavimus bei Tiekėjo pasiūlymą, ne vėliau kaip iki pirmos Transporto priemonės pristatymo Pirkėjas pateiks Tiekėjui techninės specifikacijos 11 punkte nurodytų patalpų naudojimosi ir perdavimo tvarką, kuria Tiekėjas įsipareigoja vadovautis vykdydamas Pirkimo sutartį.

**13. ESMINIAI PIRKIMO SUTARTIES PAŽEIDIMAI**

13.1. Tiekėjo padarytas Pirkimo sutarties pažeidimas laikomas esminiu, jeigu:

13.1.1. Tiekėjas 61 (šešiasdešimt pirmąją) kalendorinę dieną nuo Pirkimo sutarties 4.1.1 punkte nurodyto visų Transporto priemonių pristatymo ir perdavimo termino pabaigos nėra Pirkėjui perdavęs nei vienos Transporto priemonės;

13.1.2. Tiekėjas 121 (vienas šimtas dvidešimt pirmąją) kalendorinę dieną nuo Pirkimo sutarties 4.1.1 punkte nurodyto visų Transporto priemonių pristatymo ir perdavimo termino pabaigos nėra Pirkėjui perdavęs daugiau kaip 5 (penkių) procentų visų Transporto priemonių;

13.1.3. Tiekėjas Privalomąją techninę priežiūrą, ir/arba Garantinį ir/arba Negarantinį remontus atlieka pažeisdamas Pirkimo sutartyje ir/ar techninėje specifikacijoje nustatytus terminus (įskaitant ir nustatytus Transporto priemonių grąžinimo Pirkėjui terminus), ir/ar darbus atlieka nekokybiškai, nepriklausomai nuo to, kad Pirkimo sutarties nutraukimo metu, ar pranešimo apie Pirkimo sutarties nutraukimą gavimo metu Tiekėjas visų šiame punkte išvardintų įsipareigojimų įvykdymą Pirkėjui būtų jau ištaisęs. Pažeidimų skaičius – daugiau kaip 30 (trisdešimt) procentų nuo bendro metinio Privalomosios techninės priežiūros, ir/arba Garantinio ir/arba Negarantinio remonto atliktų darbų skaičiaus.

13.1.4. Tiekėjas Pirkimo sutarties nustatytais terminais nepateikė ar nustatytu laiku neatnaujino Pirkimo sutarties įvykdymo užtikrinimo arba nesilaikydamas Pirkimo sutartyje nustatytų sąlygų sumažino banko garantiją ar pažeidė kitas Pirkimo sutartyje nustatytas garantijų pateikimo sąlygas arba nepateikė Pirkimo sutartyje nustatytomis sąlygomis užstato, ir šio įsipareigojimo pažeidimo nepašalino per papildomai Pirkėjo Tiekėjui suteiktą terminą.

13.2. Pirkėjo padarytas Pirkimo sutarties pažeidimas laikomas esminiu, jeigu Pirkėjas ilgiau nei 60 (šešiasdešimt) kalendorinių dienų pažeidė Pirkimo sutartyje numatytą apmokėjimo terminą, kai Tiekėjas tinkamai įvykdė savo pareigas, ir šio įsipareigojimo pažeidimo nepašalino per papildomai Tiekėjo suteiktą terminą.

**14. PIRKIMO SUTARTIES VYKDYMO SUSTABDYMAS**

14.1. Esant svarbioms aplinkybėms, Pirkėjas turi teisę reikalauti atidėti Transporto priemonių pristatymą ir (ar) perdavimą sutartu laiku.

14.2. Tiekėjas saugo Transporto priemones visą jų pristatymo ir (ar) perdavimo atidėjimo laikotarpį. Jeigu Transporto priemonės pristatytos į pristatymo vietą, tačiau atidėtas jų perdavimas, Pirkėjas privalo imtis visų priemonių Transporto priemonėms apsaugoti.

14.3. Pirkėjas padengia papildomas išlaidas, patirtas dėl saugojimo priemonių taikymo (pagal poreikį Transporto priemonių transportavimo į saugojimo vietą, saugojimo vietos teritorijos nuomos, apsaugos darbuotojų/tarnybų samdymo, draudimo išlaidos). Tiekėjui jokios papildomos išlaidos neatlyginamos, jei Pirkimo sutarties vykdymo sustabdymas yra būtinas: dėl Tiekėjo kokių nors prievolių nevykdymo, dėl neįprastų oro sąlygų Transporto priemonių pristatymo vietoje, dėl šalies saugumo ar tinkamo Pirkimo sutarties ar bet kokios jos dalies vykdymo, jei tik ši būtinybė neatsiranda dėl Pirkėjo veiksmų ar neveikimo.

14.4. Jeigu Transporto priemonių pristatymas atidedamas ilgiau nei 90 (devyniasdešimt) dienų, Tiekėjas turi teisę raštu pareikalauti Pirkėjo per 30 (trisdešimt) dienų leisti atnaujinti Transporto priemonių pristatymą arba nutraukti Pirkimo sutartį.

**15. PIRKIMO SUTARTIES NUTRAUKIMAS**

15.1. Pirkimo sutartis bet kuriuo jos galiojimo metu gali būti nutraukta raštišku Šalių susitarimu.

15.2. Pirkėjas turi teisę vienašališkai nutraukti šią Pirkimo sutartį prieš terminą, neatsisakydamas kitų savo teisių gynimo būdų, šiais atvejais:

15.2.1. kai Tiekėjas Pirkimo sutarties nevykdo, vykdo ją netinkamai, darydamas Pirkimo sutarties 13.1 punkte nurodytus esminius Pirkimo sutarties pažeidimus;

15.2.2. kai Tiekėjui iškelta bankroto byla arba pradedamas bankroto procesas ne teismo tvarka, arba Tiekėjui iškeliama restruktūrizavimo byla ir Pirkėjas savo absoliučia nuožiūra priima sprendimą, kad Tiekėjo restruktūrizavimo planas Pirkėjui nėra priimtinas, arba yra priimtas sprendimas likviduoti Tiekėją (tiek savanoriškai, tiek priverstine tvarka), arba Tiekėjas kitaip sustabdo ūkinę veiklą, arba įstatymuose ir kituose teisės aktuose numatyta tvarka susidaro analogiška situacija;

15.2.3. kai Tiekėjas sudaro subtiekimo sutartį be Pirkėjo sutikimo;

15.2.4. kai Tiekėjas neatitinka Pirkimo sutarties 7.3 punkte nustatytų reikalavimų.

15.2.5. dėl kitokio pobūdžio Tiekėjo neveiksnumo, Pirkimo sutarties vykdymą darančio iš esmės negalimu ir / ar iš esmės pažeidžiančiu Pirkėjo interesus;

15.2.6. kai Pirkėjas iš pirkimų priežiūrą atliekančių ar nacionalinį saugumą užtikrinančių institucijų, ar kitų kompetentingų institucijų jų kompetencijos ribose gauna nurodymą ar rekomendaciją nutraukti Sutartį;

15.3. Tiekėjas turi teisę vienašališkai nutraukti šią Pirkimo sutartį prieš terminą šiais atvejais:

15.3.1. kai Pirkėjas nevykdo ar netinkamai vykdo savo sutartinius įsipareigojimus, darydamas Sutarties 13.2 punkte nurodytą esminį Pirkimo sutarties pažeidimą;

15.3.2. kai Pirkėjui iškelta bankroto byla arba pradedamas bankroto procesas ne teismo tvarka, arba yra priimtas sprendimas likviduoti Pirkėją (tiek savanoriškai, tiek priverstine tvarka), arba Pirkėjas kitaip sustabdo ūkinę veiklą, arba įstatymuose ir kituose teisės aktuose numatyta tvarka susidaro analogiška situacija.

15.4. Šalis, ketinanti vienašališkai nutraukti Pirkimo sutartį (esant Pirkimo sutarties 15.2 ar 15.3 punktuose numatytoms sąlygoms), prieš 60 (šešiasdešimt) kalendorinių dienų raštu praneša kitai Šaliai apie savo ketinimus ir nustato ne trumpesnį, nei 30 (trisdešimties) darbo dienų terminą pranešime nurodytiems trūkumams ištaisyti. Esant Pirkimo sutarties 15.2.2 – 15.2.6, 15.3.2 punktuose nustatytoms sąlygoms, trūkumų ištaisymo terminas nenustatomas. Jei kaltoji Šalis per pranešime nurodytą terminą nepašalina Pirkimo sutarties pažeidimų, Pirkimo sutartis laikoma nutraukta nuo įspėjimo termino pasibaigimo dienos.

15.5. Jei Pirkimo sutartis nutraukiama Pirkėjo iniciatyva dėl Tiekėjo kaltės, per 30 (trisdešimt) darbo dienų nuo Pirkimo sutarties nutraukimo Pirkėjas parengia ataskaitą apie Pirkimo sutarties nutraukimo dieną buvusią Tiekėjo skolą Pirkėjui, o ši skola ir Pirkėjo patirti tiesioginiai nuostoliai išskaičiuojami iš Pirkimo sutarties įvykdymo užtikrinimo.

15.6. Pirkimo sutartį nutraukus dėl Tiekėjo kaltės, Tiekėjas neturi teisės į jokių patirtų nuostolių ar žalos kompensaciją.

15.7. Jeigu kuri nors Pirkimo sutarties nuostata bus pripažinta negaliojančia teismine tvarka, ji bus netaikoma ir bus laikoma neįtraukta į Pirkimo sutartį, tačiau tai neturės jokios įtakos bei nepakenks kitų Pirkimo sutarties nuostatų galiojimui, teisėtumui ar privalomumui.

15.8. Pirkimo sutartis gali būti nutraukta ir kitais Lietuvos Respublikos civiliniame kodekse numatytais pagrindais.

**16. TIEKĖJO TEISĖ PASITELKTI TREČIUOSIUS ASMENIS (SUBTIEKIMAS)**

16.1. Pirkimo sutarčiai vykdyti pasitelkiami šie subtiekėjai: *[surašyti pasiūlyme nurodytus subtiekėjus, jeigu tokių nėra parašyti žodį „nėra“]*.

16.2. Ne vėliau negu Pirkimo sutartis pradedama vykdyti ir vėliau Pirkimo sutarties galiojimo metu, Tiekėjas privalo Pirkėjui pranešti tuo metu žinomų ar ketinamų ateityje pasitelkti subtiekėjų pavadinimus, kontaktinius duomenis ir jų atstovus.

16.3. Subtiekėjų keitimas vietomis tarp Pirkimo sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam Pirkimo sutartyje numatytam subtiekėjui galimas tik tiems įsipareigojimams, kuriems Tiekėjas pasiūlyme buvo numatęs perduoti subtiekėjams ir tik gavus Pirkėjo sutikimą. Pirkimo sutarties galiojimo metu ketinant pasitelkti papildomus subtiekėjus, pastarieji turi būti ne mažesnės kvalifikacijos, nei buvo reikalaujama pirkimo dokumentuose, ir neturėti Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo nurodytų subtiekėjo pašalinimo pagrindų.

16.4. Pirkimo sutarties galiojimo metu papildomų subtiekėjų pasitelkimas arba Pirkimo sutartyje numatytų subtiekėjų atsisakymas galimas tik gavus Pirkėjo sutikimą ir esant vienai iš šių priežasčių:

16.4.1. Pirkimo sutartyje numatytas subtiekėjas yra likviduojamas, bankrutavęs arba jam yra iškelta bankroto byla;

16.4.2. subtiekėjas Tiekėjui atsisako atlikti jam Pirkimo sutartyje numatytą įsipareigojimų dalį.

16.5. Pirkimo sutarties 16.3 ir 16.4 punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. Naujas subtiekėjas gali pradėti vykdyti savo įsipareigojimus, tik Tiekėjui gavus Pirkėjo sutikimą.

16.6. Naujas subtiekėjas privalo Pirkėjui pateikti dokumentus, įrodančius, kad jo kvalifikacija atitinka pirkimo dokumentuose nustatytus minimalius kvalifikacijos reikalavimus subtiekėjams ir neturėti Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo nurodytų subtiekėjo pašalinimo pagrindų.

**17. JUNGTINĖS VEIKLOS PARTNERIŲ KEITIMAS**

17.1. Tiekėjas, vykdantis Pirkimo sutartį jungtinės veiklos pagrindu, turi teisę atsisakyti jungtinės veiklos partnerio (toliau – partneris), jei dėl objektyvių ir pagrįstų aplinkybių partneris nebegali vykdyti Pirkimo sutarties, įskaitant, bet neapsiribojant atvejais, kai partneris neatitinka teisės aktų nuostatų, kelia grėsmę nacionaliniam saugumui, partneriui pritaikytos tarptautinės sankcijos kaip jos suprantamos Lietuvos Respublikos tarptautinių sankcijų įstatyme (toliau – Sankcijų įstatymas), partnerio sunki finansinė būklė, lemianti Pirkimo sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios partnerio pasitraukimą iš jungtinės veiklos sutarties.

17.2. Tiekėjas, vykdantis Pirkimo sutartį jungtinės veiklos pagrindu, turi teisę pakeisti partnerį, jei dėl reorganizavimo, restruktūrizavimo ar bankroto procedūrų, pradinio partnerio teises ir pareigas visiškai arba iš dalies perima kitas partneris. Toks Tiekėjo pakeitimas negali lemti kitų esminių Pirkimo sutarties pakeitimų ir taip negali būti siekiama išvengti teisės aktų taikymo.

17.3. Tiekėjas privalo ne vėliau nei prieš 10 (dešimt) darbo dienų iki numatomo partnerio keitimo arba atsisakymo pateikti Pirkėjui argumentuotą rašytinį prašymą ir šiuos dokumentus:

17.3.1. prašymą pakeisti Tiekėjo sudėtį ir įrodymus, pagrindžiančius bent vieną partnerio atsisakymo ar keitimo aplinkybę, nurodytą Pirkimo sutartyje;

17.3.2. naujos jungtinės veiklos sutarties ar esamos jungtinės veiklos sutarties pakeitimo kopiją, kurioje, jeigu partneris pasitraukia, turi būti nurodyta, kad pasitraukiančiojo partnerio įsipareigojimus visa apimtimi perima pasiliekantis jungtinės veiklos partneris (toliau – pasiliekantysis partneris);

17.3.3. pasiliekančiojo ar naujai pasitelkiamo partnerio kvalifikaciją patvirtinančius dokumentus. Visais atvejais pasiliekančiojo partnerio ar naujai pasitelkto partnerio kvalifikacija turi būti ne žemesnė, nei pasitraukiančiojo partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis partneris, ir atitinkanti pasitraukiančiojo partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems kokybiniams kriterijams pagrįsti (jei taikoma). Jei pasitelkiamas naujas partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo partnerio pašalinimo pagrindų nebuvimą ir atitiktį nacionalinio saugumo interesams bei kilmės reikalavimams (jei taikoma).

17.4. Pirkėjas, gavęs Tiekėjo prašymą su kitais Pirkimo sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Tiekėją apie Pirkimo sutarties nutraukimą arba apie leidimą atsisakyti ar pakeisti partnerį. Pirkėjui sutikus, Šalys pasirašo susitarimą, kuris laikomas neatsiejama Pirkimo sutarties dalimi.

**18. NENUGALIMOS JĖGOS APLINKYBĖS *(FORCE MAJEURE)***

18.1. Šalis nėra laikoma atsakinga už bet kokių įsipareigojimų pagal šią Pirkimo sutartį neįvykdymą ar dalinį neįvykdymą, jeigu Šalis įrodo, kad tai įvyko dėl nenugalimų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“.

18.2. Esant nenugalimos jėgos aplinkybėms Pirkimo sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Pirkimo sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

18.3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet nevėliau kaip per 5 (penkias) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

18.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**19. PIRKIMO SUTARTIES PAKEITIMAI**

19.1. Pirkimo sutarties keitimai galimi šioje Pirkimo sutartyje nustatytais atvejais ir Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnyje numatytais atvejais ir nustatyta tvarka.

**20. ŠALIŲ PAREIŠKIMAI IR GARANTIJOS**

20.1. Kiekviena iš Šalių pareiškia ir garantuoja kitai Šaliai, kad:

20.1.1. Šalis yra tinkamai įsteigta ir teisėtai veikia pagal Lietuvos Respublikos ir \_\_\_\_\_\_ įstatymus;

20.1.2. Šalis atliko visus teisinius veiksmus, būtinus, kad Pirkimo sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus Transporto priemonėms parduoti, jas aptarnauti bei remontuoti;

20.1.3. sudarydama Pirkimo sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;

20.1.4. Pirkimo sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Pirkimo sutarties sąlygas.

20.2. Šalims taip pat galioja kituose Pirkimo sutarties skyriuose pateikti Šalių pareiškimai ir garantijos.

**21.  KONFIDENCIALI INFORMACIJA**

21.1.  Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus žemiau nurodytus atvejus.

21.2.  Šalis turi teisę atskleisti kitos Šalies konfidencialią informaciją šiais atvejais:

21.2.1.   konfidencialios informacijos atskleidimas yra būtinas tinkamam Šalies teisių ar pareigų pagal Pirkimo sutartį įgyvendinimui – tačiau tokiu atveju informaciją galima atskleisti tik ta apimtimi, kiek tai yra reikalinga sutartinių teisių ar pareigų įgyvendinimui, ir tik tokiems tretiesiems asmenims, kuriems būtina, su sąlyga, kad konfidencialią informaciją gaunantys tretieji asmenys prisiima tokius pačius konfidencialumo įsipareigojimus, kokie yra nustatyti šioje Pirkimo sutartyje. Jeigu tretieji asmenys atskleidžia konfidencialią informaciją, Šalis atsako už jų veiksmus kaip už savo;

21.2.2.   konfidencialią informaciją yra būtina atskleisti pagal įstatymų bei kitų teisės aktų reikalavimus, įskaitant atvejus, kai to reikalauja viešojo administravimo subjektai, taip, kai jie apibrėžti Lietuvos Respublikos viešojo administravimo įstatyme.

21.3.  Prieš atskleisdama konfidencialią informaciją, Šalis privalo informuoti kitą Šalį (tiek, kiek tai nedraudžiama pagal įstatymus bei kitus teisės aktus) apie būtinybę arba gautą viešojo administravimo subjekto reikalavimą atskleisti konfidencialią informaciją ir imtis protingų priemonių, siekdama užtikrinti atskleistos informacijos konfidencialumą.

21.4.  Šalis atsako:

21.4.1.   už bet kokį neteisėtą, įskaitant atsitiktinį, kitos Šalies konfidencialios informacijos ar bet kurios jos dalies atskleidimą ar perdavimą arba konfidencialios informacijos neteisėtą naudojimą;

21.4.2.   už tai, kad nesiėmė visų protingų veiksmų, kad išsaugotų ir apsaugotų kitos Šalies konfidencialią informaciją ar bet kurią jos dalį, užkirstų kelią tolesniam jos neteisėtam atskleidimui, perdavimui ar naudojimui.

21.5.  Šalis nepagrįstai atskleidusi kitos Šalies konfidencialią informaciją privalo sumokėti kitai Šaliai 15 000,00 (penkiolikos tūkstančių) eurų nurodyto dydžio baudą. Be reikalavimo sumokėti baudą, nukentėjusioji Šalis turi teisę reikalauti atlyginti papildomus tiesioginius nuostolius, kurių nepadengia nurodyto dydžio bauda ir kuriuos ji privalo įrodyti ir pagrįsti. Dėl konfidencialumo pareigos pažeidimo jokie netiesioginiai nuostoliai nukentėjusiajai Šaliai nėra atlyginami.

**22. ASMENS DUOMENŲ TVARKYMAS**

22.1. Vykdydamos Pirkimo sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

22.2. Šalių atstovų, darbuotojų ar kitų fizinių asmenų, pasitelktų Pirkimo sutarčiai vykdyti duomenų tvarkymo teisėtumas grindžiamas būtinybe įvykdyti Pirkimo sutartį arba būtinybe pasinaudoti iš Pirkimo sutarties kylančiomis teisėmis.

22.3. Šalys asmens duomenis saugo neilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

22.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.

22.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Pirkimo sutarties vykdymu.

22.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Pirkimo sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.

22.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėju darbuotojus ir kitus atstovus), kurie bus pasitelkti Pirkimo sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Pirkimo sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Pirkimo sutarčiai su Šalimis vykdyti ir išvardinti Pirkimo sutartyje, yra supažindinti su Pirkimo sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

22.8. Šalys šiuo susitaria, kad po Pirkimo sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Pirkimo sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

**23.  INTELEKTINĖ NUOSAVYBĖ**

23.1. Visi rezultatai ir su jais susijusios teisės, įgytos vykdant Pirkimo sutartį, įskaitant intelektinės nuosavybės teises, išskyrus asmenines neturtines teises į intelektinės veiklos rezultatus, yra Pirkėjo nuosavybė, pereinanti Pirkėjui nuo Transporto priemonių bei Garantinio, negarantinio remontų ir Privalomos techninės priežiūros rezultatų perdavimo–priėmimo momento be jokių apribojimų, kurią Pirkėjas gali naudoti, publikuoti, perleisti ar perduoti be atskiro Tiekėjo sutikimo tretiesiems asmenims, jei intelektinės nuosavybės teisės negali būti perduodamos nuosavybės teise dėl prekių pobūdžio ar (ir) prekių gamintojo išimtinių teisių, patentų ir kt.

23.2. Tiekėjas įsipareigoja atlyginti nuostolius Pirkėjui dėl bet kokių reikalavimų, kylančių dėl intelektinės nuosavybės teisių, įskaitant, bet neapsiribojant, dėl patento, prekių ženklo, pramoninio dizaino savininko (naudotojo) teisės (registruojamos arba ne), teisės, kylančios iš paraiškų bet kurioms minėtoms teisėms įregistruoti, autoriaus teisės, duomenų bazių gamintojų (sui generis) teisės, firmų, įmonių, organizacijų, verslo pavadinimų ar vardų savininkų ir kitos panašios teisės ar įsipareigojimai, nepriklausomai nuo to, ar jie registruoti Lietuvos Respublikoje, ar kitose šalyse, ar neregistruotini, kaip numatyta Pirkimo sutartyje, išskyrus atvejus, kai toks pažeidimas atsiranda dėl Pirkėjo kaltės.

23.3. Tiekėjas neturi teisės be išankstinio rašytinio Pirkėjo sutikimo naudoti Pirkėjo simbolių, pavadinimo ir ženklo reklamoje, rinkodaroje, taip pat naudotis Pirkėjo sukurtais intelektiniais veiklos rezultatais. Pažeidus reikalavimą, Tiekėjui taikoma 15 000,00 (penkiolikos tūkstančių) eurų bauda.

**24. TAIKOMA TEISĖ. GINČŲ NAGRINĖJIMO TVARKA**

24.1. Šiai Pirkimo sutarčiai ir visoms iš šios Pirkimo sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Pirkimo sutartis sudaryta lietuvių kalba ir turi būti aiškinama pagal Lietuvos Respublikos teisę.

24.2. Kiekvieną ginčą, nesutarimą ar reikalavimą, kylantį iš šios Pirkimo sutarties ar susijusį su šia Pirkimo sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas Lietuvos Respublikos teisme pagal Pirkėjo buveinės vietą.

**25. KITOS NUOSTATOS**

25.1. Tiekėjas turi dėti pagrįstas pastangas, kad atliktų deramą visų autobusų tiekimo grandinių patikrinimą ir nebendradarbiautų su tiekėjais, kurie buvo nubausti už korupciją, konkurencinių sąlygų iškraipymą (kartelinius susitarimus), gavo baudas už aplinkos taršą, gamtosauginių reikalavimų nesilaikymą, turi žmogaus teisių pažeidimų, pavyzdžiui dėl vaikų darbo ir priverstinio darbo.

25.2. Visos šios Pirkimo sutarties sąlygos turi būti aiškinamos atsižvelgiant į jų tarpusavio ryšį bei šios Pirkimo sutarties esmę ir tikslą.

25.3. Ši Pirkimo sutartis negali pakeisti pirkimo dokumentuose ir Tiekėjo pasiūlyme numatytų pirkimo sąlygų. Pirkimo dokumentai, įskaitant, bet neapsiribojant, techninę specifikaciją, ir Tiekėjo pasiūlymas, kiek jis iš esmės neprieštarauja pirkimo dokumentams, yra sudėtinės šios Pirkimo sutarties dalys. Esant esminių prieštaravimų tarp šios Pirkimo sutarties ir pirkimo dokumentų, įskaitant, bet neapsiribojant, techninę specifikaciją, bei Tiekėjo pasiūlymo, remiamasi pirkimo dokumentais, įskaitant, bet neapsiribojant, technine specifikacija, ir Tiekėjo pasiūlymu.

25.4. Sutartis įsigalioja Šalims pasirašius ją ir Tiekėjui pateikus autobusų pristatymo ir kitų sutartinių įsipareigojimų įvykdymo užtikrinamą, nurodytą Pirkimo sutarties 8.3. punkte, ir galioja iki visų sutartinių įsipareigojimų įvykdymo arba Pirkimo sutarties nutraukimo.

25.5. Tiekėjas negali perleisti tretiesiems asmenims visų ar dalies savo teisių, susijusių su Pirkimo sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Pirkimo sutartį perleidimo laikytini niekiniais ir negaliojančiais nuo jų sudarymo momento. Tuo atveju, jeigu pagal šią Pirkimo sutartį Pirkėjo įsipareigojimai yra finansuojami lizingo (finansinės nuomos) pagrindu, tokiu atveju Pirkimo sutartyje nurodytus mokėjimus Tiekėjui atlieka finansuotojas.

25.6. Pirkimo sutartis gali būti rašytinė arba pasirašyta elektroniniu būdu (kvalifikuotu elektroniniu parašu). Jei Pirkimo sutartis pasirašoma elektroniniu būdu, ji sudaroma 1 (vienu) egzemplioriumi, jei sudaroma rašytinė Pirkimo sutartis, ji sudaroma 2 (dviem) originaliais egzemplioriais, turinčiais vienodą teisinę galią, po 1 (vieną) egzempliorių kiekvienai Šaliai. Sutartis sudaryta lietuvių ir anglų kalbomis. Esant neatitikimui tarp lietuviško ir angliško Pirkimo sutarties teksto, pirmenybę turi lietuviškas tekstas.

25.7. Šalių ir (ar) jų atstovų, kitų Pirkimo sutartyje nurodytų asmenų duomenys, būtini tinkamam Pirkimo sutarties sudarymui ir įvykdymui, yra tvarkomi be atskiro jų sutikimo. Šalių atstovai sutinka, kad jų asmens duomenys (vardai ir pavardės) būtų viešinami.

25.8. Jokie šios Pirkimo sutarties sąlygų pakeitimai (įskaitant, bet neapsiribojant Šalių rekvizitų, kontaktų pasikeitimus) negalioja, jeigu jie nėra padaryti raštu ir pasirašyti abiejų Šalių ar jų vardu bei patvirtinti antspaudais, jei Šalys juos naudoja. Sąvoka „pakeitimas“ apima bet kokius pakeitimus, papildymus, išbraukimus, nesvarbu, kaip jie būtų atlikti.

25.9. Pirkimo sutarties Šalims yra žinoma, kad ši Pirkimo sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

25.10. Šalių paskirti asmenys, atsakingi už Pirkimo sutarties vykdymą:

|  |  |  |
| --- | --- | --- |
|  | Pirkėjas | Tiekėjas |
| Vardas, pavardė |  |  |
| Pareigos |  |  |
| Adresas |  |  |
| Telefono Nr. |  |  |
| El. pašto adresas |  |  |

25.11. Už Pirkimo sutarties ir jos pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo reikalavimus atsakingas Pirkėjas.

**26. ŠALIŲ REKVIZITAI**

|  |  |
| --- | --- |
| **Pirkėjas:** | **Tiekėjas:** |
|  |  |
| **UAB „Vilniaus viešasis transportas“** | ..................................... |
| Žolyno g. 15, LT-10209 Vilnius | ..................................... |
| Įmonės kodas 302683277 | ..................................... |
| PVM mokėtojo kodas LT100006468313 | ..................................... |
| Tel. (0 5) 239 4700 | ..................................... |
| Faks. (0 5) 270 9550 | ..................................... |
| A. S.LT57 4010 0424 0347 9130 | ..................................... |
| Luminor Bank AS Lietuvos skyrius | ..................................... |
|  |  |
| .................................. | ..................................... |
| .................................. | ..................................... |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| A.V. | A.V. |

Pirkimo sutarties Nr. ...

1 priedas

*(Tiekėjo pavadinimas)*

*(Adresas, telefono numeris, fakso numeris)*

**Techninė specifikacija**

*(data)*

*(vietovė)*

Pirkimo sutarties Nr. ...

2 priedas

*(Tiekėjo pavadinimas)*

*(Adresas, telefono numeris, fakso numeris)*

**Subtiekėjams perduodamų sutarties įsipareigojimų sąrašas**

*(data)*

*(vietovė)*

|  |  |  |
| --- | --- | --- |
| Eil. Nr. | Subtiekėjo pavadinimas ir adresas | Subtiekėjui (-jams) perduodamų sutarties įsipareigojimų aprašymas ir įsipareigojimų dalis (procentais), kuriai ketinama pasitelkti subtiekėją |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_

(Parašas)

*(Nurodyti vardą, pavardę, pareigas)*

A.V.

Pirkimo sutarties Nr. ...

3 priedas

**Atsarginių dalių ir eksploatacinių medžiagų bei darbų, reikalingų vieno autobuso Privalomajai techninei priežiūrai 60 (šešiasdešimties) mėnesių laikotarpiu,**

**autobusui nuvažiuojant 205 000 km, specifikacija**

*(duomenys pateikiami iš Tiekėjo pasiūlymo)*

Pirkimo sutarties Nr. ...

4 priedas

**Autobusų Privalomajai techninei priežiūrai reikiamų atsarginių dalių ir eksploatacinių medžiagų kainos, autobusų Negarantiniams remontams, įskaitant Eksploatacinius remontus, reikiamų atsarginių dalių ir eksploatacinių medžiagų kainos, Tiekėjo atliekamų autobusų Privalomosios techninės priežiūros darbų, Negarantinių remontų, įskaitant Eksploatacinius remontus, darbų 1 (vienos) darbo valandos įkainis Pirkimo sutarties sudarymo metu bei autobusų pagrindinių remonto darbų 1 (vienos) operacijos (dalių keitimo) laiko normos:**

*Autobusų Privalomajai techninei priežiūrai reikiamų atsarginių dalių ir eksploatacinių medžiagų kainos be PVM Pirkimo sutarties sudarymo metu:*

*1 lentelė*

|  |  |  |  |  |
| --- | --- | --- | --- | --- |
| Eil. Nr. | Atsarginės dalys ir medžiagos  (gamintojai, modeliai ir kt.) | vnt. | OEM Nr.: | Atsarginių dalių ir eksploatacinių medžiagų kainos (įkainiai)  EUR be PVM |
| 1 | ... | litras |  |  |
| 2 | ... | vnt. |  |  |
| 3 |  | kompl. |  |  |
| ... |  |  |  |  |
| ... |  |  |  |  |

*Autobusų Negarantiniams remontams, įskaitant Eksploatacinius remontus, reikiamų atsarginių dalių ir eksploatacinių medžiagų kainos be PVM Pirkimo sutarties sudarymo metu:*

*2 lentelė*

|  |  |  |  |  |
| --- | --- | --- | --- | --- |
| Eil. Nr. | Atsarginės dalys ir  eksploatacinės medžiagos  (gamintojai, modeliai ir kt.) | vnt. | OEM Nr.: | Atsarginių dalių ir eksploatacinių medžiagų kainos (įkainiai),  Eur be PVM |
| 1. | Priekinių stabdžių trinkelių komplektas | kompl. |  |  |
| 2. | Galinių stabdžių trinkelių komplektas | kompl. |  |  |
| 3. | Priekinis stabdžių diskas | vnt. |  |  |
| 4. | Galinis stabdžių diskas | vnt. |  |  |
| 5. | Priekinis stiklas | vnt. |  |  |
| 6. | Priekinis žibintas kairė | vnt. |  |  |
| 7. | Priekinis žibintas dešinė | vnt. |  |  |
| 8. | Priekinis bamperis | vnt. |  |  |
| 9. | Priekinis dangtis | vnt. |  |  |
| 10. | Šoninis sparnas kairė | vnt. |  |  |
| 11. | Šoninis sparnas dešinė | vnt. |  |  |
| 12. | Šoninis durų stiklas priekinės durys | vnt. |  |  |
| 13. | Galinis žibintas kairė | vnt. |  |  |
| 14. | Galinis žibintas dešinė | vnt. |  |  |
| 15. | Galinis bamperis | vnt. |  |  |
| 16. | Galinis dangtis | vnt. |  |  |
| 17. | Galinis sparnas kairė | vnt. |  |  |
| 18. | Galinis sparnas dešinė | vnt. |  |  |
| 19. | Galinis stiklas | vnt. |  |  |
| 20. | Šoninė galinio vaizdo kamera kairė | vnt. |  |  |
| 21. | Šoninė galinio vaizdo kamera dešinė | vnt. |  |  |
| 22. | Priekinis kliūčių daviklis | vnt. |  |  |
| 23. | Šoninis kliūčių daviklis kairė | vnt. |  |  |
| 24. | Šoninis kliūčių daviklis dešinė | vnt. |  |  |
| 25. | Priekinės ašies padanga | vnt. |  |  |
| 26. | Galinės ašies padanga | vnt. |  |  |
| 27. | Keleivio sėdynė | vnt. |  |  |
| 28. | Salono vaizdo stebėjimo kamera | vnt. |  |  |
| 29. | Salono apdailos komplektas – tai vidinės autobuso erdvės estetinės ir funkcinės apdailos elementų visuma kurią sudaro apdailos komplekto elementai (be tvirtinimo detalių): lubų plokštės, sienų apmušalai, vidaus stiklinės pertvaros (išskyrus vairuotojo kabinos pertvarą), langų apdailos, durų apdailos, dekoratyviniai profiliai. | kompl. |  |  |
| 30. | Šoninių stiklų komplektas | kompl. |  |  |
| 31. | Šoninių kėbulo apdailos plokščių komplektas | kompl. |  |  |
| 32. | Šoninių durų komplektas | kompl. |  |  |
| 33. | Krovimo kontaktorių pajungimo blokas su saugiklių grupe | kompl. |  |  |
| 34. | Valytuvų komplektas arba kitaip stiklo valytuvų šluotelių komplektas  (ang. Wiper Blades) | kompl. |  |  |

*Tiekėjo atliekamų autobusų Privalomosios techninės priežiūros darbų ir Negarantinių remontų, įskaitant Eksploatacinius remontus, darbų 1 (vienos) darbo valandos įkainiai be PVM Pirkimo sutarties sudarymo metu:*

*3 lentelė*

|  |  |
| --- | --- |
| Autobusų Privalomosios techninės priežiūros darbų  Tiekėjo 1 (vienos) darbo valandos įkainis be PVM | *(....... eurai, ..... euro centų)*  **............................................** |
| Autobusų Negarantinių remontų, įskaitant Eksploatacinius remontus, darbų Tiekėjo 1 (vienos) darbo valandos įkainis be PVM | *(....... eurai, ..... euro centų)*  **............................................** |

*Autobusų pagrindinių Negarantinio remonto, įskaitant Eksploatacinį remontą, darbų 1 (vienos) operacijos (dalių keitimo) laiko normos (sąrašas, kiekis 1 (vienai) operacijai)*

*4 lentelė*

|  |  |  |
| --- | --- | --- |
| Eil. Nr. | Operacijos pavadinimas (komplekto, jei daloma) | Kiekis, val. |
|  | Priekinių stabdžių trinkelių komplekto keitimas |  |
|  | Galinių stabdžių trinkelių komplekto keitimas |  |
|  | Priekinio stabdžių disko keitimas |  |
|  | Galinio stabdžių disko keitimas |  |
|  | Priekinio stiklo keitimas |  |
|  | Priekinio žibinto kairė keitimas |  |
|  | Priekinio žibinto dešinė keitimas |  |
|  | Priekinio bamperio keitimas |  |
|  | Priekinio dangčio keitimas |  |
|  | Šoninio sparno kairė keitimas |  |
|  | Šoninio sparno dešinė keitimas |  |
|  | Šoninio durų stiklo priekinės durys keitimas |  |
|  | Galinio žibinto kairė keitimas |  |
|  | Galinio žibinto dešinė keitimas |  |
|  | Galinio bamperis keitimas |  |
|  | Galinio dangčio keitimas |  |
|  | Galinio sparno kairė keitimas |  |
|  | Galinio sparno dešinė keitimas |  |
|  | Galinio stiklo keitimas |  |
|  | Šoninės galinio vaizdo kameros kairė keitimas su kalibravimu |  |
|  | Šoninės galinio vaizdo kameros dešinė keitimas su kalibravimu |  |
|  | Priekinio kliūčių daviklio keitimas su kalibravimu |  |
|  | Šoninio kliūčių daviklio kairė keitimas su kalibravimu |  |
|  | Šoninio kliūčių daviklio dešinė keitimas su kalibravimu |  |
|  | Priekinės ašies padangos keitimas |  |
|  | Galinės ašies padangos keitimas |  |
|  | Keleivio sėdynės keitimas |  |
|  | Salono vaizdo stebėjimo kameros keitimas |  |
|  | Salono apdailos komplekto keitimas |  |
|  | Šoninių stiklų komplekto keitimas |  |
|  | Šoninių apdailos plokščių komplekto keitimas |  |
|  | Šoninių durų komplekto keitimas |  |
|  | Krovimo kontaktorių pajungimo bloko su saugiklių grupe keitimas |  |
|  | Valytuvų komplekto keitimas |  |

Pastaba: jei keičiamas komplektas, turi būti išvardintos atskiros komplekto operacijos

Pirkimo sutarties Nr. ....

5 priedas

**Transporto priemonės patikros aktas Nr. ...**

Prie pirkimo pardavimo sutarties Nr. ..........................

*(data)*

*(vietovė)*

|  |  |
| --- | --- |
| **Gamintojas, modelis, pavadinimas** |  |
| **Pagaminimo metai** |  |
| **Identifikavimo Nr.** |  |
| **Transporto priemonė buvo pateikta įvertinimui (data)** |  |

Pirkėjas, pasirašydamas šį aktą patvirtina, kad pristatyta Transporto priemonė atitinka/ neatitinka pirkimo sąlygų techninės specifikacijos reikalavimus (pirkimo sąlygų 1 priedas), nurodo visus Transporto priemonės, ar atskirų jos dalių defektus ar trūkumus, neatitiktis techninėje specifikacijoje nustatytiems techniniams arba kokybės reikalavimams, kuriuos jis nustato.

|  |  |  |  |  |
| --- | --- | --- | --- | --- |
| **Nr.** | **Techninės specifikacijos kriterijus** | | **Atitikimas**  **reikalavimams (Atitinka/Neatitinka)** | **Konkreti pasiūlymo reikšmė ir/ar papildoma informacija**  **(kur reikalinga)** |
| **Pavadinimas** | **Aprašymas** |
| 1. |  |  | 1. ...  2. ...  3. ...  4. ...  5. ... | 1. ...  2. ...  3. ...  4. ...  5. ... |
| ... |  |  |  |  |
| ... |  |  |  |  |
| ... |  |  |  |  |
| n |  |  |  |  |

Patikros aktas pasirašomas dviem vienodą teisinę galią turinčiais egzemplioriais, kiekvienai šaliai po vieną.

**PATVIRTINTA:**

**Pirkėjas Tiekėjas**

**UAB „Vilniaus viešasis transportas“**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(Parašas) (Parašas)

*(Nurodyti vardą, pavardę, pareigas) (Nurodyti vardą, pavardę, pareigas)*

Pirkimo sutarties Nr. ....

6 priedas

**Transporto priemonių perdavimo-priėmimo aktas Nr. ...**

Prie pirkimo pardavimo sutarties Nr. ..........................

*(data)*

*(vietovė)*

Vykdydamas pirkimo pardavimo sutartį Nr., ......... „Tiekėjas“ perduoda, o UAB „Vilniaus viešasis transportas“ priima autobusą :

|  |  |
| --- | --- |
| **Gamintojas, modelis, pavadiniams** |  |
| **Pagaminimo metai** |  |
| **Identifikavimo Nr.** |  |

Autobusas atitinka/neatitinka konkurso (pirkimo skelbimas paskelbtas 2025 m. ……. ….. d., pirkimo Nr. …), pirkimo sąlygų techninės specifikacijos reikalavimus (-ų) (pirkimo sąlygų 1 priedas) ir sutarties sąlygas (-ų).

Pirkėjas, pasirašydamas šį aktą patvirtina, kad autobusą apžiūrėjo, pretenzijų dėl būklės ir komplektacijos neturi/turi.

Trūkumai (jei jie yra): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Perdavimo-priėmimo aktas pasirašomas dviem vienodą teisinę galią turinčiais egzemplioriais, kiekvienai šaliai po vieną.

**PATVIRTINTA:**

**Pirkėjas Tiekėjas**

**UAB „Vilniaus viešasis transportas“**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

(Parašas) (Parašas)

*(Nurodyti vardą, pavardę, pareigas) (Nurodyti vardą, pavardę, pareigas)*